"Šarović vraća dug Izetbegoviću; sve što ne mogu uraditi sa SNSD-om, mogu sa SDS-om" | Dnevnik.ba\n"Šarović vraća dug Izetbegoviću; sve što ne mogu uraditi sa SNSD-om, mogu sa SDS-om"\nIzaslanica SNSD-a u Domu naroda Parlamentarne skupštine BiH Dušanka Majkić poručila je da se vlast u BiH ne može formirati bez SNSD-a i da ova stranka neće dopustiti da se obesmisle izbori.\n“Kako je moguće da se oni, koji su izgubili izbore, preporučuju da budu i u sljedećem Vijeću ministara BiH? Mislim da je to više pokušaj lidera SDS-a Mirka Šarovića ojačavanja pozicije u stranci i pokaže da, kada je on sada postao lider stranke, ona može postati i dio vlasti na nivou BiH”, rekla je Majkić za Alternativnu televiziju.\nOna tvrdi da Šarović time “vraća dug lideru SDA Bakiru Izetbegoviću, jer sve što ne mogu uraditi sa SNSD-om, mogu sa SDS-om”.\nMajkić je poručila da Izetbegović može očekivati žestok odgovor iz RS ukoliko se SDA usudi birati tko će im biti partner u formiranju vlasti.\nOna smatra da SDA odugovlači s formiranjem vlasti, jer želi završiti određene poslove s obzirom na to da su u tijeku masovna zapošljavanja u institucijama BiH.\nKada je riječ o usvajanju proračuna za financiranje institucija BiH i međunarodnih obaveza BiH na telefonskoj sjednici Predsjedništva BiH, Majkić je rekla da proračun ne može predlagati odlazeća vlast niti može biti usvojen preglasavanjem jednog od članova Predsjedništva.\n"Promjenom poslovnika žele doći do novog Vijeća ministara"\n"Nigdje ne piše da će ANP biti upućen, što znači da to neće biti urađeno"\nSNSD-ovi izaslanici: Šarovićeva stranka izgubila izbore, a on hoće mandat...


Pandemija izmenila rang listu najjačih ekonomija sveta - Biznis i Finansije\nHome\tVestiEkonomija\tPandemija izmenila rang listu najjačih ekonomija sveta\nSjedinjene Američke Države, Kina, Japan i Nemačka i dalje zauzimaju prva četiri mesta kao najveće svetske privrede, dok su pojedine ekonomije napredovale ili nazadovale na rang listi kao rezultat pandemije, a jedna zemlja je ispala iz prvih 10, pokazuje analiza CNBC-a urađena na osnovu ekonomskih projekcija MMF-a.\nAmerička TV stanica je poredila zemlje po nominalnom bruto domaćem proizvodu iz 2019. godine, izraženom u dolarima, sa procenama BDP-a za prošlu godinu iz izveštaja MMF-a pod nazivom “Svetski ekonomski izgledi”.\nSjedinjene Države su zadržale lidersku poziciju na listi top 10 ekonomija sveta, pri čemu se njen nominalni BDP spustio lane na 20,9 biliona dolara sa 21,4 biliona prethodne godine.\nJapan je ostao treća najveća svetska ekonomija u 2020. sa BDP-om procenjenim na pet biliona dolara (5,1 biliona dolara u 2019.), dok je na mestu broj četiri Nemačka čija je ekonomija zadržala vrednost od 3,8 biliona dolara.\nIndija, peta najveća svetska privreda u 2019, pala je prošle godine na šesto mesto iza Ujedinjenog Kraljevstva, iako uporedni podaci pokazuju da je BDP obe zemlje pao sa nivoa od 2,8 biliona dolara pre dve godine na 2,7 biliona dolara lani.\nSedmu poziciju i dalje drži Francuska sa nominalnim iznosom BDP-a od skoro 2,6 biliona dolara (2,7 biliona dolara u 2019.), a osma je Italija sa vrednošću ekonomije od približno 1,9 biliona dolara (dva biliona dolara u 2019.).\nBrazil, koji je 2019. bio deveta najveća globalna ekonomija, ispao je iz vodeće desetorke ustupivši mesto Kanadi, čija je lanjski BDP procenjen na 1,6 biliona dolara (1,7 biliona dolara prethodne godine), a na rang listu je kao 10. najmoćnija privreda sveta ušla Južna Koreja sa BDP-om od 1,6 biliona dolara u 2020. godini.


U pet predmeta izjavljene su žalbe na prvostepena rešenja o produženju hitnih mera, ali su četiri rešenja potvrđena, a samo je u jednom slučaju viši sud ukinuo rešenje, jer je predlog bio usmeren protiv osobe koja po Zakonu o sprečavanju nasilja u porodici ne spada u krug osoba na koje se taj zakon primenjuje, rekao je na godišnjoj konferenciji za novinare o radu Osnovnog suda u Bečeju portparol suda Marko Božović.\nOdgovarajući na pitanje novinara on je rekao da oko desetak odsto nasilnika ponovi nasilje u porodici, ali se planiraju strože kazne za ta dela, te se očekuje smanjenje broja dela nasilja u porodici.\nInače, za nasilnike, osim zatvorskih, mogu se izricati i uslovne kazne. Božović nije mogao da precizno odgovori na pitanje u kom procentu nasilnici krše takozvane hitne mere, rekavši da postoje takvi slučajevi, ali to spada u delokrug rada Prekršajnog suda.\nNovinarima je saopšteno da od 2014. godine, otkad radi Osnovni sud u Bečeju (sa sudskom jedinicom u Novom Bečeju), „nasledio“ je 3.783 nerešena predmeta od čega je 1.256 bilo starije od dve godine. Krajem januara 2019. broj starih predmeta je smanjen na 184.\nU bečejskom sudu je prošle godine u radu bilo 10.103 predmeta, od kojih je nešto više od 3.000 ostalo nerešeno.\nJedan od načina rešavanja sporova je i medijacija, kada se ne vodi sudski postupak, već se stranke upućuju na posredovanje, a sud u Bečeju je na taj način rešio 8 predmeta.\nNa osnovu dosadašnjih rezultata u sprovođenju medijacije kao načina rešavanja sporova, Osnovni sud u Bečeju jedan je od dvadesetak sudova u Srbiji koji je pohvaljen i deo je projekta Ministarstva pravde, Vrhovnog kasacionog suda i Evropske unije za unapređenje medijacije i rešavanje starih predmeta, saopštio je Božović.\nViše iz ove kategorije « NALED: Online prijava sezonskih radnika\tPogled iskosa: Bahatost umesto kulture življenja »


Commercium :: Vesti - Otvoreni Balkan - saradnja u oblasti hrane i hrane za životinje\nOtvoreni Balkan - saradnja u oblasti hrane i hrane za životinje\nOTVORENI BALKAN - SARADNjA U OBLASTI HRANE I HRANE ZA ŽIVOTINJE NA ZAPADNOM BALKANU\nOtvoreni Balkan ima za cilj uspostavljanje ekonomske zone, odnosno povećanje trgovine i saradnje između tri zemlje u jugoistočnoj Evropi: Albanije, Severne Makedonije i Srbije.\nKako bi se omogućio nesmetan promet životinjama, hranom i hranom za životinje, biljem i biljnim proizvodima, ove tri zemlje potpisale su okvirni sporazum o kretanju robe, pristupu tržištu rada i saradnji u zaštiti od katastrofa, dok je uspostavljanje tehničkih uslova za multitrgovinu još uvek u pripremi.\nUvoz i izvoz, kao i tranzit ljudi i roba može da se obavlja samo u slučaju ako su ispunjeni uslovi bezbednosti hrane, zdravlja životinja i bilja, i ako se obezbedi neophodan nivo zaštite života i zdravlja ljudi.\nOlakšanje trgovine odnosi se na:\nPriznavanje rezultata ispitivanja akreditovanim laboratorijskim metodama kod živih životinja, hrane životinjskog i biljnog porekla, mešovitih proizvoda, hrane za životinje, sporednih proizvoda životinjskog porekla, bilja, biljnih proizvoda i drugih objekata i predmeta;\nPregled pošiljki hrane i životinja, nadležne službe zemalja obavljaće na najbližem mestu van graničnog prelaza, na carinskom terminalu, pod uslovom da unapred budu navedeni podaci od značaja kao što su zemlja porekla, naziv proizvoda, naziv proizvođača, proizvodna partija, rok trajanja, rezultati ispitivanja i dr;\nKarantin za bilje i životinje biće dozvoljen na samom odredištu (u objektu, farmi), ukoliko se izvrši najava kroz službeno uspostavljen sistem, sa napred navedenim podacima;\nSvaku pošiljku mora da prati odgovarajući zdravstveni sertifikat ili komercijalni dokument, koji će biti identičan za sve tri zemlje, sa istovetnim uslovima za uvoz i tranzit;\nTroškovi vezani za kontrolu uvoza i izvoza, kao što su administrativne takse za službenu kontrolu i postupke carinske uprave biće ukinuti za većinu pošiljaka; očekuje se dodatni protokol;\nPotpisivanje sporazuma je planirano do kraja godine, najkasnije u prvoj polovini januara 2022.godine, nakon usvajanja pravnih procedura kod zemalja korisnica, sa rokom trajanja od godinu dana.


Otvoren 42. Međunarodni sajam turizma u Beogradu | Turistička organizacija Višegrad\n42. međunarodni sajam turizma, koji se ove godine održava pod sloganom „Put pod noge“ svečano je juče otvorenu Beogradu.\nPredstavništvo Republike Srpske u Srbiji, u saradnji sa Turističkom organizacijom Republike Srpske, organizovalo je i ove godine prezentaciju turističke privrede Srpske na zajedničkom štandu u hali 4.\nŠtand Srpske zvanično je otvorila Olivera Todorović, direktorica TO Višegrada, koji se sa svojom turističkom i gastronomskom ponudom prvi i predstavio prisutnim gostima i posetiocima. Uz prateći video program ove turističke organizacije, g-đa Todorović se obratila prisutnima i tom prilikom istakla bitnu ulogu Predstavništva Republike Srpske u Srbiji, koje godinama pruža pomoć u organizaciji i opremanju štanda Republike Srpske. Ona je takođe istakla da je poseban akcenat ove godine na promociji banjskog turizma, pa je u tom smislu i prezentovan video film višegradske banje Vilina Vlas, sa svim sadržajima koje ona pruža. Todorovićeva je posebno naglasila da je Andrićgrad vizionarsko delo slavnog reditelja Emira Кusturice, koji je visoko pozicionirao Višegrad na svetskoj turističkoj mapi i označio prekretnicu u razvoju turizma u Višegradu. Posle g-đe Todorović pozdravnim riječima prisutne su pozdravili i dr Dušana Bukvić, direktorka banje Vilina Vlas u Višegradu, direktor Andrićgrada, Darko Tasić, vlasnik restorana Кruna, Srpko Baranac, direktor hotela Višegrad, Aleksandar Кojić i na kraju načelnik opštine Višegrad, Mladen Đurević, koji se zahvalio prisutnima i pozvao ih da dođu u Višegrad i lično se uvjere u sve ljepote i mogućnosti koje ovaj grad i njegova okolina pružaju.\nBeogradski sajam turizma trajaće sve do nedjelje 23. februara.


SAD registrovale 16 miliona zaraženih korona virusom – Okvir\nSAD registrovale 16 miliona zaraženih korona virusom\nSAD imaju i najviše smrtnih slučajeva na svetu, pa je sa 3.309 umrlih u poslednja 24 sata u toj zemlji od posledica kovida-19 ukupno umrlo 297.600 ljudi.\nIndija i Brazil su, pored SAD, jedine zemlje u svetu u kojima je zabeleženo više od tri miliona zaraženih. Od početka epidemije u svetu je korona virusom zaraženo više od 71 milion ljudi, a umrlo je 1,6 miliona ljudi.\nDistribucija vakcina protiv korona virusa u SAD počeće sutra.\nAmerička uprava za hranu i lekove juče je dozvolila hitnu upotrebu vakcine koju su razvili Fajzer i Biontek čime je, kako je ocenjeno, obeležen početak kraja epidemije u kojoj je umrlo gotovo 300.000 Amerikanaca.\nKon: Ramišlja se o ograničenju kretanja


Tranzicija KBS bez uticaja na UN mandat KFOR-a na Kosovu\nJanuar 16, 2019 17:33\nVojni savet NATO sa sastanka u Briselu poručio je danas da će KFOR nastaviti da obezbeđuje sigurnosnu situaciju na Kosovu i radi pod mandatom UN na koji, kako je naglašeno, ne utiče transformacija Kosovskih bezbednosnih snaga.\n"NATO već 19 godina kroz misiju KFOR obezbeđuje sigurnost i bezbednost na Kosovu. I dalje stoji pozicija da ćemo preispitati naše angažovanje sa KBS ukoliko se njihov mandat promeni. Naša Misija na Kosovu nastavlja rad pod mandatom UN na koji promene KBS nema uticaj", izjavio je predsedavajući Vojnim komitetom NATO Ser Stjuart Pič.\nSa prvog sastanka Vojnog komiteta NATO u ovoj godini, načelnici Generalštabova zemalja članica poručili su da će Alijansa nastaviti da podržava KFOR u misiji obezbeđivanja sigurnosnih uslova na Kosovu.\n"Bilo kakva promena u prisustvu NATO snaga na Kosovu biće uslovljena situacijom na terenu, a ne vremenskim rokovima", kaže Pič.\nOn je naglasio činjenicu da NATO i Zapadni Balkan dele zajednički interes kada su u pitanju regionalna sigurnost i borba protiv terorizma.\nSa sastanka Vojnog komiteta NATO ukazano je i na potrebu jačanja strateške komunikacije i angažmana Alijanse u borbi protiv dezinformacija u regionu.\nDušan Radenković iz K.Mitrovice osvojio zlato na državnom prevenstvu u boksu 5


13-07-2015 10:30 Ekonomija Planeta Izdvojeno Srbija Svet\nBRISEL - Lideri devetnaest zemalja koje čine evrozonu su posle maratonskog samita u Briselu uspeli da postignu dogovor o novom paketu pomoći za Grčku i ostanku te zemlje u sistemu zajedničke valute.\nKraj drame (Foto: ec.europa.eu)\n"Imali smo samo jedan cilj - da postignemo sporazum, i konačno smo ga ostvarili", rekao je novinarima jutros predsednik Evropskog saveta Donald Tusk nakon samita koji je trajao rekordnih sedamnaest sati. On je kazao da je Grčkoj odobren novi paket pomoći od oko 86 milijardi evra, ali pod strogim uslovima, koji uključuju paket mera štednje koji grčki parlament mora da usvoji do srede. "Ovo je šansa da se Grčka, uz pomoć evropskih partnera, vrati na put privrednog oporavka i rasta", rekao je Tusk. Predsednik Evropske komisije Žan-Klod Junker je, vidno umoran, poručio novinarima da neće biti biti "Greksita", odnosno izbacivanja Grčke iz evrozone. "Veoma sam zadovoljan", rekao je on i dodao da je jutrošnji dogovor "tipično evropsko kompromisno rešenje". Predsednik evrogrupe, holandski ministar finansija Jeren Dajslblom, istakao je da je "problem poverenja" u namere grčke vlade da sprovede paket reformi konačno prevaziđen. On je objasnio da je Grčka pristala na ključni zahtev poverilaca da sredstva dobijena privatizacijom prebaci u poseban fond u Luksemburgu kako bi se obezbedilo da se ona troše na otplatu dugova, a ne na plate i penzije. Ovo je, uz zahtev da trošenje novca iz paketa pomoći kontroliše Međunarodni monetarni fond, a ne grčka vlada, bio glavni kamen spoticanja sinoćne maratonske sesije. Holandski ministar je objasnio da će sporazum stupiti na snagu krajem sedmice, nakon što ga usvoje parlamenti Grčke i njenih evropskih partnera.\nCipras: Ostajemo u evrozoni, uz novi paket pomoći\nGrčka je obezbedila restrukturiranja duga, srednjoročno finansiranje paketom vrednim 35 milijardi evra u dogovoru sa svojim poveriocima i ostanak Grčke u zoni evra, izjavio je danas u Briselu grčki premijer Alekis Cipras. On je rekao da dogovor koji je tokom noći postignut tokom samita evrozone Grčkoj može da donese nove investicije, da joj pomogne da se izvuče iz recesije i izbegne kolaps bankarskog sistema, javio je Rojters. Dogovor je težak, rekao je grčki premijer, ali i dodao da je Grčka uspela da zaustavi finansijsko "gušenje" i kolaps bankarskog sistema. "U ovoj teškoj borbi, uspeli smo da pobedimo, da restrukturiramo dug", rekao je Cipras.\nPročitajte još:TALAČKA KRIZA U PARIZU: Naoružani napadači drže kao taoce 10 osobaROBERTS: Ukoliko se Rusija ne potčini Americi, rat je neizbežan!\nMIGRANTI SU SVE VEĆI PROBLEM! EVROPSKI KOMESARI PORUČUJU: Grčka neće biti sama!


Postavljena mini-skakaonica u centru Banje Luke – FENA-BIZ\nHome Turizam Postavljena mini-skakaonica u centru Banje Luke\nBANJA LUKA, 22. novembra (FENA) – Mobilna skijaška mini-skakaonica postavljena je danas u centru Banje Luke, uoči novogodišnjih praznika i zimske turističke sezone.\nDirektorica Turističke organizacije Banja Luka Irena Radojević rekla je da je Ministarstvo trgovine i turizma Republike Srpske prepoznalo značaj mini-skakaonice kao turističke ponude i proizvoda i podržalo ovaj projekat.\nIstakla je da ova događaj mnogo znači za promociju Grada Banja Luka i za obogaćivanje uopšte turističke ponude u gradu.\nI Jelena Gavrilović iz Ministartva trgovine i turizma ukazala je na mnogobrojne planirane događaje u decembru s ciljem privlačenja velikog broja turista iz regiona.\nTu se posebno izdvaju gosti iz Slovenije.\nNačelnik Odjeljenja za turizam, kulturu i socijalnu politiku sradske uprave Banja Luka Neven Stanić pojasnio je da je mini-skakaonica, koja je stigla iz Slovenija, biti dostupna do nedjelje, 24. novembra.\nOvo je neka vrsta uvertire pred novogodišnje praznike, pred manifestaciju “Zimska varoš”, koja će biti održana od 7. decembra do 5. januara, kazao je on.\nMini-skakaonu su organizovali Turistička organizacija grada Banja Luka, u saradnji sa Olimpijskim centrom “Jahorina” i uz podršku Grada Banja Luka i Ministarstva trgovine i turizma RS.


Ugovor o poverljivosti sa kontraktorima | Zunic Law Firm\nKontakt: Anja Berić\nAngažovanje nezavisnih profesionalaca-kontraktora za izradu različitih projekata ili pružanja profesionalnih usluga već je godinama unazad veoma prisutan trend, naročito u IT industriji. Razlozi za uspostavljanje takvog vida saradnje su brojni, kako iz ugla nalogodavca tako i iz ugla kontraktora. Ipak, ovakva vrsta poslovnog odnosa, u poređenju sa tradicionalnim radnim odnosom, sa sobom nosi dodatne rizike, a jedan od najvećih jeste „curenje” poverljivih informacija kompanije-nalogodavca.\nLica koja pružaju usluge kompanijama bez zasnivanja radnog odnosa, najčešće se u stručnim krugovima nazivaju kontraktorima. Za ovaj termin u našem jeziku ne postoji doslovan prevod, te često u praksi možete čuti pojmove „pružalac” ili „izvršilac” usluga. Kako bi se sprečile nedoumice do kojih ova jezička neujednačenost može dovesti, ovaj tekst pod kontraktorom podrazumeva svakog nezavisnog pružaoca usluga bilo da je zvanično registrovan u Agenciji za privredne registre kao preduzetnik, bilo da pruža usluge kao fizičko lice (za šta se kolokvijalno koristi pojam „frilenser”).\nU poslednje vreme (iz različitih razloga) pojam frilensera se učestalo spominje u javnosti, iako je u tehnološki osvešćenim krugovima ova vrsta radnog angažovanja već dosta dugo zastupljena, pa čak i dominantna u odnosu na standardan radni odnos. Tome je doprineo kako nagli razvoj tehnoloških delatnosti a srpskom tržištu, tako i rapidno povećanje broja perspektivnih samostalnih IT stručnjaka do kog je taj razvoj doveo. Kao rezultat, danas se sve češće susrećemo sa pojavom da za jednu IT kompaniju, pored formalno zaposlenih lica, radi i veliki broj nezavisnih programera angažovanih na izradi pojedinih projekata ili pružanja konkretnih usluga.\nPoput svakog drugog vida poslovne saradnje, odnos između kompanije i nezavisnog preduzetnika angažovanog na konkretnim projektima ima dve strane medalje, te se njegove prednosti i mane mogu posmatrati iz ugla oba njegova učesnika.\nRadom sa kontraktorima, IT kompanije mogu znatno uvećati svoju produktivnost i profit, budući da se angažovanjem samostalnih IT stručnjaka postiže najpoželjniji efekat: novi proizvodi i usluge stvaraju se i plasiraju na tržište, ali na povoljniji i efikasniji način. Prednost u odnosu na zaključenje ugovora o leži u tome što nalogodavac nema finansijske obaveze koje ima kada su zaposleni u pitanju, poput izmirenja poreza i doprinosa, obezbeđivanja prostora i sredstava za rad, isplate naknade za odsustvo sa rada i slično, čime se znatno smanjuju operativni troškovi.\nSa druge strane, kontraktoru angažovanje od strane različitih nalogodavaca pruža znatno veću fleksibilnost, jer nije „vezan” isključivo za jednu kompaniju. Samim tim, to mu omogućava da istovremeno posluje sa više privrednih subjekata, koji čak međusobno mogu biti konkurenti u svojoj industriji (pri čemu se, naravno, ne smeju ispustiti iz vida eventualne klauzule zabrane konkurencije koje treba ugovoriti). Budući da je pravno gledano kontraktor najčešće registrovani preduzetnik, on svoje profesionalne aktivnosti uvek može obavljati potpuno samostalno, bez da ikada stekne status zaposlenog lica u kompaniji za koju pruža usluge.\nVelika sloboda preduzetnika i nepostojanje obaveze da svoje usluge pruža isključivo jednom privrednom subjektu neminovno dovodi do pitanja: šta sprečava angažovanog nezavisnog kontraktora da otkrije poverljive informacije svog nalogodavca trećim licima, i time ugrozi njegovo celokupno poslovanje?\nPrethodno smo u više navrata pisali o značaju ugovora o poverljivosti, a ovog puta se osvrćemo na još jedan mogući scenario u kome će Vam sveobuhvatan, pravovremeno zaključen NDA pružiti adekvatnu zaštitu i otkloniti raznovrsne rizike i opasnosti u kojima se Vaša kompanija može naći.\nZaposleno lice VS nezavisni kontraktor, iz ugla poverljivosti\nOd uvođenja tzv. testa samostalnosti preduzetnika u stručnoj javnosti se često govori o kriterijumima na osnovu kojih se utvrđuje da li je fizičko lice koje radi za određenu kompaniju samostalni preduzetnik koji ostvaruje prihod od samostalne delatnosti, u smislu Zakona o porezu na dohodak građana, ili je reč o de facto zaposlenom licu.\nO suštinskim razlikama kojima se Poreska uprava vodi prilikom sprovođenja testa smo već pisali, ali kada je reč o zaključenju NDA ugovora one se oblikuju u donekle drugačiju formaciju. Stoga ćemo na ovom mestu izvojiti samo nekoliko najvažnijih razlika između kontraktora i zaposlenih lica koje dolaze do izražaja kada se ovaj odnos posmatra sa aspekta poverljivosti i zaštite poslovne tajne.\nNezavisno od navedenih razlika, treba imati u vidu i Zakon o zaštiti poslovne tajne, koji se odnosi na:\nkoje nisu opšte poznate ili dostupne trećim licima koja bi njihovim korišćenjem mogla ostvariti ekonomsku korist,\nkoje su zaštićene odgovarajućim merama od strane njenog držaoca,\nčije otkrivanje bi držaocu moglo naneti štetu.\nBudući da je osnov za čuvanje tako definisane poslovne tajne zakonski akt, obaveza poverljivosti postoji bez obzira na odnos lica između kojih se tajna informacija prenosi, te oba odnosa o kojima je ovde reč – odnos poslodavca i zaposlenog, kao i odnos nalogodavca i kontraktora – podpadaju pod primenu navedenog zakona. Međutim, imajući u vidu da spisak poverljivih informacija često značajno prelazi okvire zakonske definicije poslovne tajne, pogrešno bi bilo misliti da samo oslanjanje na zakon, bez zaključenja NDA ugovora, pruža dovoljnu zaštitu poverljivim informacijama jedne kompanije.\nNije teško zaključiti da su, uprkos brojnim sličnostima zaposlenog i nezavisnog kontraktora, razlike u njihovom statusu ono ključno što treba imati u vidu prilikom sačinjavanja ugovora o poverljivosti sa ovim licima. Nezavisnost kontraktora ponekad može olakšati sam ulazak u poslovnu saradnju i regulisanje svih pratećih pitanja, dok nekada sloboda kontraktora ipak može predstavljati jednu brigu više za nalogodavca. Opet, sa druge strane, prilikom zasnivanja radnog odnosa treba razmišljati shodno prirodi te vrste odnosa, i biti oprezan kako ne biste napravili neku od čestih grešaka prilikom sačinjavanja ugovora o poverljivosti sa svojim zaposlenima.\nNa šta posebno treba da obratite pažnju prilikom ulaska u poslovni odnos sa kontraktorom?\nIako možda na prvi mah deluje jednostavnije i brže od zasnivanja radnog odnosa, uspostavljanje saradnje između nezavisnog kontraktora i kompanije ipak nije sasvim oslobođeno propratnih formalnosti: pre svega, neophodno je zaključiti odgovarajuće ugovore kojima se odnos strana u ovom odnosu precizno reguliše do detalja.\n1.\tUgovor o poverljivosti\nZa razliku od NDA ugovora sa zaposlenima, ugovor o poverljivosti koji ćete sačiniti za svog novog nezavisnog kontraktora u skladu sa prirodom Vašeg odnosa ponekad može sadržati manje detalja, budući da se fokusira na konkretan projekat zbog kog je kontraktor i angažovan.\nStoga, ne iznenađuje da se nalogodavci često odlučuju za manje zahtevnu varijantu, a to je unošenje klauzule o poverljivosti u glavni ugovor sa kontraktorom, bez da se „zamaraju” sačinjavanjem i potpisivanjem zasebnog ugovora. Međutim, praktično iskustvo pokazalo nam je da se, bez obzira na ponekad kratkotrajnu prirodu poslovnog odnosa, u najvećem broju slučajeva potpuna zaštita značajnih informacija može postići samo kroz pažljivo sačinjen sveobuhvatan ugovor o poverljivosti sa kontraktorom.\nNaravno, odluka o tome se može doneti tek nakon detaljne procene količine i vrste informacija koje će se deliti sa kontraktorom.\nU nekim situacijama, priroda usluga koje Vam kontraktor pruža neće zahtevati otkrivanje velikog broja poverljivih podataka. Na primer, ukoliko angažujete nekoga izvan kompanije da osmisli grafičko rešenje za Vašu novu internet stranicu, najverovatnije nećete deliti sa kontraktorom finansijske ili pravne informacije čije otkrivanje bi Vam moglo naškoditi. Naprotiv, u ovakvom slučaju imaćete mogućnost da svedete otkrivanje poverljivih informacija na minimum, te možda i neće biti nužno da sa kontraktorom zaključite zaseban NDA, već će klauzula u okviru glavnog ugovora biti sasvim dovoljna.\nSa druge strane, kada je reč o IT industriji, češći slučaj je da se kontraktori angažuju radi pružanja usluga poput razvoja softvera, koje podrazumevaju otkrivanje većeg broja poverljivih informacija. Primera radi,, ukoliko Vaš izvorni kod nije javno dostupan svima (odnosno Vaš softver je vlasnički, a ne open-source), jasno je da je u takvim slučajevima NDA neophodan. Odnosno, ukoliko je otkrivanje izvornog koda neizbežno, ne dozvolite sebi da napravite grešku i uđete u poslovni odnos sa kontraktorom bez prethodnog potpisivanja NDA.\nŠta sve treba da imate u vidu u tom slučaju?\nUkoliko definicija informacija koje su zaštićene NDA ugovorom ne obuhvata Vaš izvorni kod, sami sebi ste uskratili pravo na bilo kakav oblik zaštite, ukoliko Vaš kod bude neovlašćeno otkriven. Stoga, ne zaboravite da izvorni kod (i sve druge informacije do čijeg otkrivanja može doći!) obuhvatite definicijom poverljivih informacija.\nPrecizno definišite dozvoljenu upotrebu poverljivih informacija. Ako je kontraktor, na primer, angažovan radi testiranja softvera i otkrivanja bagova, potrebno je u samom NDA ugovoru nedvosmisleno predvideti da se upotreba koda koji tom prilikom dođe u ruke kontraktora ograničava samo na te konkretne zadatke, odnosno usluge. Sve van toga predstavljalo bi kršenje zabrane otkrivanja poverljivih informacija.\nNasuprot dopuštenoj upotrebi, korisno je da predvidite i da čuvanje ili umnožavanje koda nije dozvoljenoni u kom slučaju. Budući da se čuvaju u elektronskom obliku, vrlo lako može doći do zloupotreba softvera i koda kroz različite vidove neovlašćenog raspolaganja, a Vaš primarni cilj je da to sprečite.\nVraćanje svih poverljivih informacijanakon okončanja zadatka zbog kog je kontraktor angažovan je jedna od ključnih karika u lancu zaštite poverljivosti, na koju se često u praksi može zaboraviti. Stoga, nemojte propustiti da u ugovoru o poverljivosti sa kontraktorom predvidite i obavezu kontraktora da Vam po prestanku ugovora vrati sve informacije do kojih je došao tokom obavljanja zadataka za Vas.\nSva od navedenih upozorenja imaju podjednako velik značaj bez obzira na to u čemu se sastoje Vaše poverljive informacije. Dakle, nije važno da li sa kontraktorom delite svoj izvorni kod, ili mu pak omogućavate pristup određenim finansijskim informacijama o Vašoj firmi: ukoliko Vam njihovo dalje širenje može naneti štetu, učinite pravu stvar za svoje poslovne tajne i zaključite ugovor o poverljivosti sa svojim kontraktorima.\n2.\tGlavni ugovor sa kontraktorom\nVisok stepen autonomije nalogodavca i kontraktora prilikom regulisanja njihovog međusobnog odnosa ostavlja slobodu ugovornim stranama da se same opredele za konkretan tip ugovora koji će zaključiti.\nU praksi, najčešće se možemo susresti sa:\nugovorom o poslovno-tehničkoj saradnji,\nugovorom o profesionalnim uslugama,\nugovorom o konsultantskim uslugama, i slično.\nMeđutim, bez obzira na sam naziv ugovora postoji nekoliko odredaba koje svaki ugovor sa kontraktorom treba da sadrži kako bi se izbegla buduća različita tumačenja i nesporazumi strana u vezi sa uslovima saradnje.. Ne samo to, poverljive informacije koje se na osnovu ugovora otkrivaju često se prožimaju kroz čitav ugovor sa kontraktorom, čime se postiže i dodatna prevencija pored zasebnog NDA ugovora.\nNezavisan status kontraktora\nJedan od ključnih razloga za formalizovanje poslovnog odnosa sa kontraktorom kroz pisani ugovor jeste konstatovanje da je kontraktor angažovan upravo u tom svojstvu. Time se naglašava činjenica da kontraktor nije zaposlen kod nalogodavca, čime se otklanja svaka nedoumica u tom pogledu.\nJasno je da su ugovorena naknada i pružanje usluga glavni razlozi zbog kog se ugovor na prvom mestu i zaključuje, te bez ovih elemenata ugovor ne bi ni imao smisla. No, iako ove stavke nisu neposredno povezane sa poverljivošću podataka, njihovo kršenje u najvećem broju slučajeva dovodi do prestanka ugovora, u kom trenutku se odredba o zaštiti poverljivosti „aktivira”.\nRok za ispunjenje obaveze i naknada\nJasno je da su ugovorena naknada i pružanje usluga glavni razlozi zbog kog se ugovor na prvom mestu i zaključuje, te bez ovih elemenata ugovor ne bi ni imao smisla. No, iako ove stavke nisu u neposrednoj povezanosti sa poverljivošću podataka, njihovo kršenje u najvećem broju slučajeva dovodi do prestanka ugovora, u kom trenutku se odredba o zaštiti poverljivosti „aktivira”.\nUsko povezana sa zabranom otkrivanja poverljivih informacija, zabrana konkurencije je još jedan efikasan mehanizam kojim nalogodavac može podići zaštitu svog poslovanja za stepenik više. Konkretno, što preciznije definišete sa kime je Vašem kontraktoru dozvoljeno da sarađuje dok radi za Vas, to će više uroditi plodom biti Vaša nastojanja da očuvate tajnost informacija od značaja za Vašu kompaniju.\nBez obzira na to da li ugovor prestane raskidom, istekom roka na koji je zaključen ili ispunjenjem ugovorenih obaveza, veoma je važno utvrditi posledice prestanka. U tom smislu, a naročito ukoliko se (pored odvojenog ugovora o poverljivosti sa kontraktorom) i u sam ugovor unese klauzula poverljivosti, od neizmernog značaja je predvideti da će takva klauzula nastaviti da važi i nakon što sam ugovor više ne bude na snazi. Na taj način, možete biti sigurni da će Vaše poslovne tajne ostati tajne čak i ukoliko se saradnja sa kontraktorom završi ranije nego što je planirano.\nOno što se nikako ne sme izgubiti iz vida jeste da se zakonska pretpostavka da autorsko delo nastalo u radnom odnosu pripada poslodavcu odnosi samo na zaposlene u smislu propisa iz oblasti radnog prava. S druge strane, kontraktori nisu u radnom odnosu te za njih ova odredba ne važi. Stoga je ključnou ugovoru sa nezavisnim pružaocem usluga ključno nedvosmisleno predvideti da sve što kontraktor stvori po osnovu ugovora sa nalogodavcem, u celosti pripada nalogodavcu.\nKoliko god primamljivo angažovanje nezavisnog kontraktora delovalo zbog određenih fleksibilnosti u odnosu na uspostavljanje „redovnog” radnog odnosa, ovakav vid poslovnog odnosa može biti mač sa dve oštrice.Upravo nedostatak zakonske regulative odnosa kompanije sa nezavisnim kontraktorom zahteva veću opreznost kompanije prilikom stupanja u takvu vrstu saradnje.\nStoga, iskoristite sve prednosti svoje industrije i mogućnosti koje ona pruža, ali ne zaboravite da prethodno preduzmete sve potrebne mere kako biste bezbrižno ušli u poslovni odnos sa Vašim kontraktorima, bez straha da ćete u nepovoljnom scenariju izvući deblji kraj. Budući da su poslovne tajne zasigurno najveće blago Vaše kompanije, naša preporuka da pre svega ugovorom o poverljivosti sprečite da Vaše poverljive informacije dođu u ruke konkurenata i time izgube svoju vrednost.\nGoogle v Oracle – epilog bitke decenije ključan za globalni razvoj IT se... Tim Zunic Law odneo pobedu u sporu za nelojalnu konkurenciju


Grčka: Završena kampanja, građani podeljeni\nZavršena kampanja u Grčkoj, građani potpuno podeljeni\nSvet Autor:Beta/AFP/AP04. jul. 201510:12 > 14:25\nPredreferendumske kampanje u Grčkoj su okončane u ponoć, i pre sutrašnjeg narodnog izjašnjavanja u vezi sa uslovima međunarodne finansijske pomoći ovoj prezaduženoj zemlji, zabranjeni su politički skupovi i ispitivanja javnog mnjenja.\nGlasači su potpuno podeljeni – podjednako je onih koji smatraju da sadašnje uslove kreditora na referendumu treba odbiti i tražiti povoljnije uslove, i onih koji, u suštini, smatraju da je bolje promeniti vladu da bi se došlo do kompromisa sa kreditorima.\nN1 u Atini: Dva uzavrela mitinga\nGrci podeljeni između 'da' i 'ne' ali žele Grčku u Evropi\nN1 u Atini: Sve podređeno referendumu, borba za svaki glas\nReferendum je sazvao levičarski premijer Aleksis Cipras, koji je obećao građanima da će olakšati mere štednje nakon šest godina teške recesije u Grčkoj. U petak uveče su u Atini istovremeno održani skupova zastupnika referendumskog „da“ i referedumskog „ne“, a razmak između njih nije bio veći od pola kilometra.\nCipras, koji je građane pozvao da glasaju protiv kreditorskih uslova, izjavio je na završnom predreferendumskom skupu: „Ovo nije protest. Ovo je proslava sa ciljem da se prevaziđu strah i ucena“. Oko 30.000 ljudi mu je klicalo, uzvikujući „ne, ne“.\nCipras (40) se na referendumu kocka sa budućnošću svoje levičarske vlade, tvrdeći da će mu referendumsko „ne“ ojačati položaj u pregovorima sa kreditorima. Ako, pak, pobede zastupnici prihvatanja kreditorskih uslova, Cipras je najavio mogućnost da se povuče sa funkcije. Sličnu naznaku dao je i njegov ministar finansija Janis Varufakis.\nNa paralelnom skupu zastupnika referendumskog „da“ okupilo se oko 22.000 ljudi, procenjuje policija. Tamo se mahalo zastavama Grčke i Evropske unije i vikalo se: „Grčka, Evropa, demokratija“.\nU međuvremenu, oglasilo se 16 bivših čelnika oružanih snaga Grčke sa pozivom građanima da „ostanu smireni i iskažu nacionalno jedinstvo“. Poslednja istraživanja javnog mnjenja pokazuju da je razlika u broju onih koji bi glasali za i onih koji bi glasali protiv kreditorskih uslova – na nivou statističke greške.\nOna pokazuju i da 75 odsto ispitanika želi da Grčka ostane u evrozoni.\nU Atini je novinar N1 Vojislav Stevanović.\npre 60 min 146


Španija pretrpela teške gubitke - vino.rs\nnedelja, 28 januar 2018 14:37\nŠpansko vinarstvo pretrpelo je velike gubitke u 2017. godini, a prema najnovijim proračunima berba je iskazala gubitak od čak jedne petine u odnosu na prethodnu!\nOvaj drastičan pad proizvodnje (35,6 miliona hektolitara u odnosu na 44 miliona u 2016. giodini) usledio je nakon proletnjih mrazeva, te udara vreline i suše koji su kasnije usledili, pogotovo u južnim regijama. Valja imati u vidu da je prema podacima svetske vinske organizacije OIV, već 2016. godina donela pad od pet procenata na svetskom godišnjem nivou u odnosu na 2015. godinu, što samo znači da se negativan trend povećava.\nInače, ukupna svetska godišnja proizvodnja vina u 2016. godini bila je 259.000.000 hektolitara (bez šire i soka), a Italija, Francuska i Španija, kao najveći proizvođači, proizvelu su gotovo polovinu od toga. Poređenja radi, u Španiji se pod vinogradima nalazi oko 405.000 hektara, dok je u Srbiji ta cifra blizu 20.000 hektara, a što je dovoljno za otprilike 1,7 miliona hektolitara vina.\nSicilija bez trećine roda!\nŠpanija nije jedina vinogradaraska sila u Evropi pogođena klimatskim uticajima. Pad je zabeležen u gotovo svim evropskim zemljama, a na Siciliji se očekuje i do 35 % umanjen rod u odnosu na 2016. godinu!


EPCG lider po prihodu i dobiti | MINA\nNaslovnica MINA Business EPCG lider po prihodu i dobiti\nEPCG lider po prihodu i dobiti\nPodgorica, (MINA-BUSINESS) – Elektroprivreda (EPCG) je po ostvarenim prihodima i dobiti u prošloj godini bila lider među velikim crnogorskim preduzećima, dok je tu titulu po broju zaposlenih zadržao Voli Trade, pokazali su rezultati projekta 100 najvećih u Crnoj Gori.\nOsnivač BI Consultinga, provajdera poslovnih informacija, Ratko Nikolić, danas je na završnoj konferenciji za novinare u okviru projekta predstavio listu prvorangiranih preduzeća u 25 kategorija i kazao da je prošla godina za većinu crnogorskih kompanija bila značajno uspješnija od prethodne.\nOn je saopštio da su u kategoriji srednjih preduzeća lideri po prihodu, dobiti i broju zaposlenih bili INA Crna Gora, Zatagradnja i Tabacco s Press, a u grupi malih Mivis, Domen i Securitas Montenegro.\nLideri po prihodu, dobiti i broju zaposlenih u kategoriji mikro preduzeća lbili su Fly Montenegro Travel, Gufo i Halotaksi.\nNikolić je naveo da je u sektoru telekomunikacija lider bio Crnogorski Telekom, trgovine Voli Trade, hotelijerstva Hotelska grupa Budvanska rivijera, upravljanja nekretninama Delta M, revizije i računovodstva Finance plus, građevine Bemax, a u djelatnosti hrane i pića Mesopromet.\nU djelatnosti ostale proizvodnje i prerade lider je bio Rudnik uglja, u IT sektoru Comtrade distribution, nafte i derivata Jugopetrol, farmacije Glosarij, a medicinskih usluga Institut „Simo Milošević“. Priznanje za najveću rastuću kompaniju dobio je Voli Trade.\nNikolić je kazao je za većinu preduzeća, prema gotovo svim pokazateljima, prošla godina bila uspješnija od 2017, kao i da je ostvareni rezultat nakon oporezivanja iznosio 272,7 miliona EUR i bio 82 odsto veći.\n„Ostvareni prihodi su porasli 4,6 odsto na 8,89 milijardi EUR. Broj zaposlenih u preduzećima porastao je 8,8 odsto, odnosno skoro deset hiljada i prosječno je iznosio oko 122,13 hiljada“, rekao je Nikolić.\nOn je dodao da je broj preduzeća koja su ostvarila dobit veći 6,2 odsto.\n„Prihode preko milion EUR ostvarilo je 1,23 hiljade preduzeća, 4,5 odsto više nego 2017. godine. Neto dobit veću od 100 hiljada EUR ima 887 preduzeća, 12 odsto više nego 2017. godine, dok 332 preduzeća ima preko 50 zaposlenih, što je rast od 8,1 odsto na gosišnjem nivou“, objasnio je Nikolić.\nOn je naveo i da je broj predatih ispravnih finansijskih izvještaja za prošlu poslovnu godinu veći 10,5 odsto u odnosu na 2017.\n„To je dominantno posljedica veće poslovne aktivnosti i povećanja broja preduzeća, ali i podizanja kulture finansijskog izvještavanja, što je jedan od ključnih ciljeva projekta“, saopštio je Nikolić.\nProjekat koji bi trebalo da doprinese unaprjeđenju i promociji crnogorske privrede inicirala je kompanija BI Consulting u partnerstvu sa ministarstvima finansija i ekonomije, uz podršku Privredne komore i generalno pokroviteljstvo Societe Generale banke Montenegro.\nDržavni sekretar u Ministarstvu finansija, Nemanja Katnić, kazao je da je projekat već ostvario prve zacrtane ciljeve, da su evidentni značajni rezultati napora i ulaganja, registrovan rast bruto domaćeg proizvoda i ekonomije, unaprjeđenje poslovne klime i povećanje broja malih i srednjih preduzeća.\n„Kroz razne programe za unaprijeđenje privrednog sektora, promocije i reforme, unapređenje poslovnog ambijenta, obezbjeđivanje podrške kroz budžetska izdvajanja, povoljne kreditne aranžmane i bespovratna sredstva iz evropskih pretpristupnih fondova, stvaraju se preduslovi za bolje poslovanje postojećih kompanija, ali i otvaranje novih malih i srednjih preduzeća“, saopštio je Katnić.\nOn smatra da je rast broja preduzeća čiji su prihodi iz godine u godinu preko million EUR, signal da mjere koje se preduzimaju daju rezultate.\n„Pozitivni rezultati su ono što ohrabruje, ali i obavezuje da se dalje radi na unaprjeđenju poslovnog ambijenta, kako bismo iz godine u godinu kroz projekat imali čast i zadovoljstvo da predstavimo najuspješnije“, rekao je Katnić.\nGeneralni direktor Direktorata za investicije, razvoj malih i srednjih preduzeća i upravljanje EU fondovima u Ministarstvu ekonomije, Radosav Babić, naveo je da se kroz podršku privednicima teži povećanju produktivnost, smanjenju nezaposlenost i intenziviraju investicione aktivnosti, što utiče na privredni rast i regionalni razvoj Crne Gore.\nBabić je rekao da je jedan od primarnih prioriteta Ministarstva ekonomije podrška malim i srednjim preduzećima, kao i da se kroz definisanje strateškog okvira i pružanje finansijske i nefinansijske podrške, pokušaju dodatno motivisati preduzetnici.\n“U želji da osiguramo kontinuitet reformi za podršku razvoja preduzetništva, ove godine smo usvojili Program za unaprjeđenje konkuretnosti privrede, koji kroz deset programskih linija obezbjeđuje finansijsku i nefinansijsku podršku, dodjelom subvencija u ukupnom iznosu od 1,64 miliona EUR“, saopštio je Babić.\nOn smatra da podatak o desetodstotnom rastu broja malih i srednjih preduzeća u prošloj godini dodatno obavezuje da se nastavi ulaganje u taj sektor.\n“Takvi rezultati podstiču da budemo još efikasniji, nastavimo sa radom na stvaranju preduslova da crnogorska privreda bude još konkurentnija. Vjerujem da će ovogodišnji dobitnici priznanja ‘100 najvećih’ biti najbolji promoteri uspješne poslovne prakse i biti podsticaj cjelokupnoj privredi u daljem razvoju”, kazao je Babić.\nDirektor Sektora za poslovanje sa privredom i zamjenik izvršnog direktora Societe Generale banke Montenegro, Samo Jovićević, rekao je da je finalno rangiranje pokazalo da je veliki broj klijenata te banke ostvario rekordne rezultate u prošloj godini.\n„Nadamo se da je i podrška banke dijelom doprinijela ostvarenju uspjeha i vjerujemo da su te kompanije ostvarile dodatan zamah i u prvom kvartalu ove godine“, naveo je Jovićević.\nOn je dodao da je nagrađivanje i isticanje kompanija koje su dale izuzetan doprinos crnogorskoj ekonomiji i razvoju malog i srednjeg biznisa, veoma važno, prvenstveno jer treba dati primjer i pokazati da je uz uporan i posvećen rad moguće ostvariti dobre rezultate.\nEkspert za eksternu komunikaciju u Crnogorskom Telekomu, Matija Otašević, rekao je da projekat 100 najvećih kontinuirano afirmiše transparentno i odgovorno poslovanje, što je pozitivan podsticaj za unaprjeđenje sveukupnog poslovnog ambijenta u Crnoj Gori.\n„Pokretači projekta su uspjeli da okupe i povežu sve uspješnije kompanije. Bez obzira koja je oblast poslovanja u pitanju, vjerujemo da su čvršće međusobno povezivanje kompanija i promovisanje dobre poslovne prakse preduslovi za poboljšanje konkurentnosti i rast tržišta“, zaključio je Otašević.


Telenor pušta 5G testno okruženje u saradnji sa ETF – Gracija\nMemorandum ima za cilj jačanje i unapređenje IT sektora u Crnoj Gori i usmjeren je na jačanje sinergije akademskog i poslovnog sektora, zajedničko razvijanje 5G tehnologije, stipendiranje perspektivnog nastavnog kadra ETF-a, kao i niz drugih zajedničkih aktivnosti.\nIzvršni direktor Telenora Branko Mitrović rekao je da je Memorandum prirodan slijed već izuzetno razvijene saradnje između Telenora i ETF-a.\n“IT sektor jeste razvojna šansa Crne Gore, a da bi on mogao da raste i napreduje neophodno je višestruko povećanje broja IT stručnjaka. Telenor snažno podržava taj proces i nastavlja da bude pouzdan i odgovoran partner crnogorskoj zajednici u digitalizaciji i razvoju inovacija“, rekao je Mitrović.\n„5G je tehnologija budućnosti i želimo da budemo spremni za trenutak kad bude u komercijalnoj upotrebi. Jako sam ponosan što mogu da kažem da će Telenor, u saradnji sa ETF-om, kreirati 5G testno okruženje u Crrnoj Gori i na taj način, uz učenje i razvoj, pokušaćemo da dođemo do primjenjivih rješenja koji mogu da doprinesu razvoju ekonomije i poslovnog sektora”, kazao je Mitrović.\nDekan Elektrotehničkog fakulteta Saša Mujović kazao je da je zahvalan Telenoru što je prepoznao značaj koji ta akademska ustanova ima za Crnu Goru, te da se raduju saradnji i ambicioznim zajedničkim aktivnostima na razvoju IT industrije i jačanju IT kadrova u Crnoj Gori.\nOn je istakao da su pored zajedničkog testiranja novih tehnologija, Memorandumom o saradnji dogovoreno formiranje Fonda ekselentnosti koji će se finansuirati kroz Telenor-ove stipendije i biće namijenjen naučnom usavršavanju saradnika u nastavi na ETF-u..\n„Takođe, zahvaljujući saradnji sa Telenorom, renoviraćemo i najmodernijom tehnologijom opremiti jednu nastavnu salu kako bismo našim studentima obezbijedili moderan centar za učenje i razvijanje istraživačkih ideja“, dodaje Mujović.\nKompanija Telenor, dio internacionalne investicione PPF grupe, posluje na tržištu Crne Gore 25 godina. Prema nezavisnom i uporednom mjerenju kvaliteta mobilnih mreža u Crnoj Gori koje sprovela međunarodna kompanija UMLAUT Telenor mreža je osvojila prestižno priznanje „BEST IN TEST“ za najbolji rezultat u ukupnim performansama i u kategoriji pokrivenost mobilnim internetom u Crnoj Gori. Telenor uz pouzdanu i stabilnu vezu, spremno dočekuje dalji rast korišćenja mobilnog interneta i dolazak novih tehnologija.\nMladi dijaspore i NVO SaNa, uručili su sinoć u KIC-u, nagrade i priznanja onima koji…\nOD BOŽIĆA DO BOŽIĆA – ZEKO I SEVDAH KVARTET\nDOO „Komunalno“ uručilo vrijednu donaciju Dnevnom centru Cetinje


Cvijanović: Neke akcije NATO-a se podrazumijevaju - ISTOK - www.istokrs.com | Vijesti iz Istočne Hercegovine\nHome /Društvo, Republika Srpska/Cvijanović: Neke akcije NATO-a se podrazumijevaju\nŽeljka Cvijanović, premijer RS, izjavila je da ne treba politizovati pitanje koje se odnosi na plan saradnje BiH sa NATO-om, jer “postoje određene akcije koje podrazumijevaju učešće svih u regionu”.\n– Postoje određene akcije koje podrazumijevaju učešće svih u regionu i kada se priklanjamo tim akcijama, kao što je bila nedavno informacija koja je razmatrana i odnosila se na Srbiju – rekla je Cvijanovićeva govoreći o planu saradnje BiH sa NATO-om na koji Vlada Srpske nije dala saglasnost.\nOna je istakla da postoje određene stvari da se nivelišu i onda učešće nije problem ako služi građanima i opštoj bezbjednosti.\n– Vlada je više puta razmatrala tačke koje su dolazile od Civilne zaštite Republike Srpske koja je trebalo da bude uključena u određene akcije. Kada budu ispoštovane određene procedure i procijeni se određeni interes, onda neće biti problema – dodala je Cvijanovićeva.\nVlada Republike Srpske ranije nije dala saglasnost na predloženi “Individualni partnerski akcijski plan o saradnji BiH i NATO-a za period 2017-2019. godina” i zatražila je od Savjeta ministara da ga ne usvoji dok ne bude usaglašen sa svim relevantnim institucijama u BiH.\nDok je Srbija neutralna, članstvo BiH u NATO-u nije moguće\nSDS smatra da članstvo BiH u NATO nije moguć dok je na snazi Deklaracija Srbije o vojnoj neutralnosti.\n– Svaki srpski političar koji bi glasao za NATO, dok Srbija ne bi ušla u NATO, podijelio bi srpski narod – saopšteno je iz SDS-a.\nIz ove stranke tvrde da je “SNSD od 2005. godine do danas učinio sve da BiH uđe u NATO”.\n– Na kraju SNSD-ovog puta u NATO bez povratka stoji predsjednik Vlade Republike Srpske Željka Cvijanović koja je danas istakla “da ne treba politizovati pitanje koje se odnosi sa plan saradnje BiH sa NATO-om jer postoje određene akcije koje podrazumijevaju učešće svih u regionu” – dodaje se u saopštenju.


Aleksandar Katai je nova akvizicija kluba iz Ljutice Bogdana u letnjem prelaznom roku i predstavljaće veliko pojačanje za tim Dejana Stankovića u narednoj sezoni.\nMomak koji u sezoni 2015/16 osvojio tiutulu sa Crvenom zvezdom stavio je paraf na dvogodišnji ugovor.\nAleksandar Katai na potpisivanju ugovora\nKatai je zadužio dres sa brojem deset, a nakon potpisivanja ugovora istakao je zadovoljstvo zbog povratka u crveno-beli tabor.\n- Stvarno je zadovoljstvo biti ponovo kod kuće. Zaista sam presrećan i verujem da ćemo uraditi mnogo. Znam da navijači očekuju da ponovimo uspehe iz prošlih godina, ali verujem da uz njihovu podršku neće biti problema da tako i bude. Naravno, pratio sam Crvenu zvezdu, više kroz rezultate nego kroz utakmice, zbog vremenske razlike. U 90 odsto slučajeva kada sam imao trening, Zvezda je igrala utakmice, tako da je jako teško bilo ispratiti sve. Gledao sam nekoliko mečeva u Ligi Evrope i Ligi šampiona. Tada su momci pokazali neverovatnu želju i borbu, a nije izostao ni kvalitet što pokazuju i rezultati, istakao je Katai.\nOfanzivni fudbaler je dobio savete i od sportskog direktora Mitra Mrkele, a Katai je otkrio kako se oseća u novom-starom dresu.\nMomak iz Srbobrana nije krio zadovljstvo što će sarađivati sa legendom kluba, Dejanom Stankovićem.\n- Ne znam šta bih dodao na činjenicu da ćemo raditi zajedno. Stanković je pokazao i kakav je igrač, ali i kakav je čovek. Sigurno je da će imati uspeha i kao trener, a ja sam tu da odgovorim na svaki postavljen zadatak, završio je Katai.\n- Veliko je zadovljstvo što smo danas predstavili Aleksandra Kataija. On je igrač koji je ostavio sjajan utisak u Crvenoj zvezdi, bio je izvandredan u prvom mandatu i prirastao je za srca svih navijača Crvene zvezde. Čim smo čuli da je slobodan i da raskida ugovor sa Galaksijem, obavili smo razgovor i dogovorili veoma brzo. Veoma sam zadovoljan što ćemo u crveno-belom dresu gledati jednog zaista dobrog igrača. Zvezdina desetka je veoma zahtevna i samo su najbolji igrači nosili taj broj. Međutim verujem da će Katai opravdati broj na leđima i samo neka nastavi sa sjajnim partijama, naglasio je Mrkela.\nKatai je prošao je omladinsku školu novosadske Vojvodine u kojoj je napravio i prve profesionalne korake i zabeležio 70 nastupa uz 13 golova i četiri asistencije u prvom timu Novosađana. Potom se oprobao u inostranstvu, tačnije Grčkoj, gde je bio član Olimpijakosa od 2011. do 2015. godine. U tom periodu bio je na pozajmicama u OFI Kritu, Vojvodini, Platanjasu i Crvenoj zvezdi, da bi u redove srpskog kluba zvanično došao 1. jula 2015.godine\nU prvom mandatu u Crvenoj zvezdi Katai je upisao 68 nastupa, postigao 31 golova i 15 asistencija. Zatim odlazi u Alaves gde je odigrao 30 mečeva, postigao tri gola i četiri asistencije. Iz Španije odlazi u Ameriku u ekipu Čikaga gde je odigrao 66 utakmica, a upisao je 19 golova i 12 asistencija. Od decembra do juna ove godine bio je član ekipe Los Anđeles Galaksija, a ovog 10. jula i zvanično je po drugi put u Crvenoj zvezdi.


Vrhunski predavači sve češće na svoju mapu stavljaju i Srbiju - Bizlife.rs\nVrhunski predavači sve češće na svoju mapu stavljaju i Srbiju\n09:46 Beograd, 04/04/2017\nJedan od govornika na ovom događaju biće i Mirjana Gomilanović, vlasnik Agencije za poslovnu izuzetnost “One2grow” i poslovni kouč, koja će, kako kaže biti „predgrupa“ najtraženijem treneru za prodaju u svetu.\n„S obzirom na moje višegodišnje iskustvo rada na pozicijama direktora prodaje i marketinga, meni je pripala čast da budem govornik u istom danu kada i Brajan Trejsi. Jedan moj kolega je ceo događaj nazvao “Rollingstonesi u Beogradu”, te ako bismo govorili muzičkim žargonom – ja ću mu biti predgrupa“, kaže Gomilanović za BIZLife.\nOna smatra da je dobar trend činjenica da vrhunski predavači sve češće na svoju mapu stavljaju i Srbiju, te pružaju priliku i našim ljudima da se razvijaju kroz neformalne vidove edukacija.\n„Među slušaocima su, zbog direktne povezanosti sa temama, ali i činjenice da kompanije investiraju u razvoj svojih ljudi, svakako najzastupljeniji menadžeri. Raduje me trend da iz godine u godinu broj posetilaca, koji su sami sebi platili kotizaciju, raste. To bi svakako trebalo uzeti u obzir kada analiziramo kvalitet mladih, budućih menadžera. Iznos kotizacije nas dodatno uverava da su veoma ozbiljni kada je lični razvoj u pitanju“, kaže ona.\nGomilanović kaže da su pre pet-šest godina na ovakvim predavanjima zastupljeniji bili ljudi iz stranih, privatnih kompanija, ali u poslednje vreme sve je više onih koji su zaposleni u domaćim, pa čak i državnim kompanijama.\nGomilanović kaže da je sigurna da su naši menadžeri na dobrom putu da prihvate dobre svetske prakse.\n„Ono što je, pak, zajedničko svim menadžerima na svetu su njihovi pokušaji da usvoje što je moguće više novih, pozitivnih ponašanja, bez svesti da je za uspeh, često, ključno prestajanje primene nekih starih, nekorisnih ponašanja i navika. Dakle, svi se jako retko pitaju “Šta treba da prestanem da radim”, dok veoma često traže odgovore na pitanja :”Koja ponašanja treba da počnam da primenjujem?”\nedukacija predavanja poslovni kouč


Zakon o Vojsci Kosova u Skupštini nakon predsjedničkih izbora u Srbiji – dijalogin.tv\nZakon o transformaciji Bezbjednosnih snaga Kosova u Vojsku Kosova biće na dnevnom redu sjednice Skupštine Kosova u aprilu, odmah poslije predsedničkih izbora u Srbiji, piše prištinski dnevnik Zeri.\nPozivajući se na neimenovane izvore dnevnik piše da se insistira da zakon ne bude na dnevnom redu Skupštine prije predsjedničkih izbora u Srbiji, na kojima je najozbiljniji kandidat za predsjednika sadašnji premijer Aleksandar Vučić, prenosi Beta.\nVučić se oštro suprostavio prijedlogu predsjednika Kosova Hašima Tačija da BSK dobije funkcije vojske.\nSAD i NATO su naveli da je pravo institucija Kosova da odluče o novom mandatu, ali su zatražili da se BSK transformiše izmjenama i dopunama Ustava Kosova, odnosno amandmanima na Ustav.\nMeđutim, ustavne izmjene su nemoguće zbog suprotstavljanja Srpske liste promjeni mandata BSK, pošto je za usvajanje izmjena i dopuna Ustava potrebna dvotrećinska većina svih 120 poslanika Skupštine Kosova i dvotrećinska većina od 20 poslanika iz redova manjinskih zajednica.


Opozicija na protestu u Bukureštu zatražila ostavku Vlade\nNekoliko hiljada pristalica rumunske opozicije zatražilo je danas na skupu u Bukureštu ostavku Vlade, poslije odvojenih protesta povodom mjera štednje širom zemlje na kojima je bilo i nasilja.\nPolicija je saopštila da se na skupu u organizaciji ljevičarskog opozicionog bloka USL okupilo oko 7 000 ljudi, koji su zatražili da premijer Emil Bok i njegov saveznik, predsjednik Trajan Basesku, odu sa vlasti.\nDemonstranti su prošetali glavnim bulevarom u Bukureštu, do sjedišta Vlade, i uzvikivali "Dole Basesku", poredeći ga sa bivšim komunističkim diktatorom Nikolajem Čaušeskuom.\nJedan od lidera USL Viktor Ponta rekao je građanima koji su se okupili po veoma hladnom vremenu da su ljudi izašli na ulice u svim rumunskim gradovima jer su izgubili poslove ili su im smanjene penzije, odnosno zato što ih vlasti svakodnevno ponižavaju.\nNa odvojenim spontanim skupovima u drugom dijelu grada građani izražavaju protivljenje odlukama o smanjenju plata i povećanju poreza. Ono su nezadovoljni radom opozicije i vladajuće centrističke koalicije.\nMjere štednje doprinijele su stabilizovanju rumunskih finansija, ali su dovele i do usporenja ekonomskog rasta i oporavka iz duboke recesije.


Pitanje broj: #4901\nImam Kandidu VI , ginekolog mi je prepisao kansen vaginalete i kanseten Kremu,pa hocu da pitam da li bih ja smela da koristim vaginalete i kremu ako dobijem? I sta da radim ako veceras stavim vaginaletu a sutra dobijem,da li smem da prekinem sa uzimenjem vaginaleta ,pa da nastavim posle prestanka menstruacije? I da li kremu smem da koristim za vreme menstruacije?\nOdgovoreno: 02. 05. 2008.\nSacekajte da prodje ciklus i pocnite ili nastavite sa propisanom terapijom. Ako niste trudni popijte i jednu tabletu Flumikazola ili Diflukana od 150 mg (moze i u vreme krvavljenja)- to ce Vam pomoci.\nKomentari na pitanje: #4901\nDetelinara novi sad 18. 03. 2013.\nMolim vas imam strasno peckanje u vagini, ali ne svrab i bez peckanja prilikom mokrenja, radila sam analizu urinokulture, i nalaz je uredan, pomozite, dal mogu koristiti cansen vaginalete i kremu, , jednom prilikom sam imala to i ginekolog mi je tu terapiju prepisao i ranije, , ,


PSG: Kako je Milorad Vučelić zaslužio Orden Svetog Save - Balkanska\nPokret slobodnih građana (PSG) saopštio je danas da ne vidi „koje su to moralne vrline i kakav novinarski profesionalizam“ istakli glavnog i odgovornog urednika lista Večernje novosti Milorada Vučelića da bi bio odlikovan Ordenom Svetog Save, koji dodeljuje Srpska pravoslavna crkva (SPC).\n„Večernje novosti, kojima je Vučelić glavni urednik, primer su svega najgoreg i tabloidnog u srpskom novinarstvu, a od žute štampe razlikuje ih samo to što nemaju fotografije unakaženih tela i bombastične naslove. S druge strane, Novosti se posebno ističu raspirivanjem netrpeljivosti i mržnje prema drugim narodima u regionu bivše Jugoslavije“, navodi se u saopštenju PSG.\nPrema njihovim rečima, Vučelić, koji je i predsednik Fudbalskog kluba Partizan, je na taj način „neposredno povezan i sa kriminalnom grupom Veljka Belivuka“, jer je ona koristila jednu prostoriju na stadionu tog kluba.\nPatrijarh Porfirije uručio je juče u Patrijaršiji SPC u Beogradu Orden Svetog Save glavnom i odgovornom uredniku Večernjih novosti Miloradu Vučeliću za „višegodišnju uspešnu saradnju, novinarski profesionalizam i afirmaciju hrišćanskih vrednosti i vrlina“.\nTags: ORDEN SVETOG SAVE


Bezbednost hrane » SVETSKA NEDELjA ZAŠTITE ŽIVOTINjA 4-10. OKTOBAR\nObuka o dobrobiti životinja za veterinarske inspektore i stručnu savetodavnu službu\nSvake godine od 4 do 10 oktobra širom sveta obeležava se Svetska nedelja zaštite životinja. Ovo je povod da se iznova podsetimo značaja koji imaju životinje za čoveka, odnosno za razvoj ljudskog društva. Ovogodišnju Svetsku nedelju zaštite životinja ORCA obeležava aktivnostima koje su usmerene na jačanje kapaciteta državne uprave za sprovođenje Zakona o dobrobiti životinja.\nU hotelu Danubia park na Srebrnom jezeru od 6 do 9 oktobra 2014. ORCA je organizovala obuku o metodologiji procene dobrobiti životinja nemenjenu stručnoj poljoprivrednoj službi i veterinarskoj inspekciji. Ovo je drugi deo obuka o dobrobiti farmskih životinja koje su započete u junu ove godine, koji će trajati četiri dana – kombinujući teorijski i praktični deo na farmi. Obuku će održati jedan od vodećih evropskih eksperata u oblasti veterine i dobrobiti životinja sa Univerziteta u Bristolu (Velika Britanija), dr Siobhan Mullan. Cilj obuka jeste da se razviju nacionalni protokoli za procenu dobrobiti svinja, krava, ovaca i živine pri gajenju koji će nadležnim organima služiti kao praktičan alat za sprovođenje propisa i podršku poljoprivrednim proizvođačima.\nObuku organizuje ORCA u okviru projekta “Dobrobit za sve” čiji je cilj jačanje lokalne stočarske proizvodnje u dunavskom regionu u Srbiji, kroz uvođenje ORCA standarda dobrobiti farmskih životinja u stočarsku praksu. Projekat sprovodimo uz podršku Evropske unije i Austrijske razvojne agencije, a u saradnji sa osam partnerskih lokalnih samouprava u Srbiji (Sremska Mitrovica, Bogatić, Mali Zvornik, Vršac, Veliko Gradište, Golubac, Zaječar i Knjaževac), Privrednom komorom Beograda i Agencijom za ruralni razvoj Zaječara. Projekat podržava Ministarstvo poljoprivrede.


Bešlin: Srbija je nasilno pokušala mijenjati granice, sada se bori da sačuva svoju – Dijalog\nSARAJEVO, (Patria) – Srbijanski historičar Milivoj Bešlin održao je na Filozofskom fakultetu u Sarajevu predavanje na temu „Stoljeće Jugoslavije“. Predavanje je organizovao Centar za historijska istraživanja iz Sarajeva.\nBešlin je govorio o nastanku Jugoslavije, njenom razvoju kroz historiju, pa sve do raspada, odnosno događaja koji su doveli do njenog krvavog raspada.\n„Jugoslavenska ideja je, prije svega, bila jedna emancipatorska i oslobodilačka ideja, koja se nije tako u praksi do kraja realizovala. Međutim, sa sigurnošću se može reći da je ta ideja dovela do toga da prvi put u svojoj historiji južnoslavenski narodi postanu subjekti historije, a ne objekti, kako su do tada bili“, kazao je Bešlin, prenosi Patria.\nOn je istakao kako neki historičari smatraju da je Jugoslavija 1918. godine nastala prekasno da bi se stvorila jedinstvena jugoslovenska nacija, ali prerano da bi se shvatila činjenica da su južnoslavenske nacije već do kraja bile formirane.\nBešlin je istakao kako su Jugoslaviju stvorile tadašnje intelektualne elite svjesne važnosti njenog formiranja, ali da je jednako tako počelo njeno rušenje iz redova intelektualnih elita koje su nakon smrti Josipa Broza Tita bile začetnice bujanja nacionalizma.\n„Kada je Slobodan Milošević došao na vlast u Srbiji, on je počeo da ruši autonomije pokrajina, odnosno srušio je sve principe na kojima je počivao jugoslavenski federalizam. Nakon toga se okrenuo Crnoj Gori, pa Sloveniji, a onda smo došli do rata u Jugoslaviji“, kazao je Bešlin.\nOn je pojasnio i način na koji su tadašnje jugoslavenske republike došle do nezavisnosti.\n„Tadašnja Evropska zajednica, današnja EU, formirala je Badinterovu komisiju arbitražnu komisiju. Oni su najbolji mogući način razumjeli jugoslaveski federalizam i karakter Jugoslavije, a to je da nacije imaju pravo na samoopredijeljenje, ali to samopredijeljenje ne smije da zadire u nepromjenjivost državnih granica unutar Jugoslavije, odnosno republičke granice su ujedno i državne granice“, kazao je Bešlin.\nOn je podsjetio da je EU prihvatila to mišljenje Badinterove komisije, te je odlučila da je to način na koji će republike izaći iz Jugoslavije.\n„Pet od šest predsjednika republika je prihvatilo i potpisalo odluku Komisije, osim Slobodana Miloševića, koji nije bio zadovoljan granicama u kojima Srbija egzistira“, kazao je Bešlin.\nPodsjetio je da je nakon toga Srbija krenula u nasilnu promjenu granica.\n„Srbija je ratom i nasilje srušila AVNOJ-evske granice. Ironija je sada u tome da su sve jugoslavenske republike uspjele dobiti državu u tim AVNOJ-evskim granicama osim Srbije koja se još uvijek bori da sačuva svoju južnu granicu na Kosovu“, istakao je Milivoj Bešlin.\nBešlin je rekao kako je možda najbolja ocjena nastanka i rušenja Jugoslavije ta da su Jugoslaviju stvarali najbolji, a rušili najgori.\nTHACI BIO NA SAHRANI BUSHA – VUČIĆ POLUDIO OD LJUBOMORE: “Sigurno je poziv kupio novcem albanskih iseljenika”!


Još jedno Super Leto na bazenu Dudova šuma - Fotografije | LovaLova\nJoš jedno Super Leto na bazenu Dudova šuma – Fotografije\n9. avgusta 2021. lovalova.editor Društvo, Subotica, Zabava\nIako je prethodnih dana temperatura bila ispod letnjeg proseka, subota za nama je imala pravo letnje sunce i temperaturu iznad 30 stepeni, što je bilo dovoljno da se skupi dosta ljudi ne bi li uživali u čistoj vodi i igrarijama Super Leta na gradskom bazenu Dudova šuma.\nU organizaciji JKP Stadiona i LovaLova radija, predviđene su tri zanimljive igrice u kojima se takmiče tri ekipe sa po tri takmičara, prethodno izvučene nasumično iz kutije u kojoj se tokom nedelje posetioci bazena prilikom ulaska na bazen prijavljuju, ubacivši letak sa nazivom svoje ekipe.\nPrva disciplina je šutiranje peteraca, inače prethodno zamišljeno da budu sedmerci, ali je po sugestiji jednog gledaoca prihvaćeno da ipak bude dva metra bliže, pošto prve subote Super Leta nijedna ekipa nije uspela da postigne gol, u kojoj sve ekipe šutiraju neutralnom golmanu, koji se uglavnom bira nasumično iz gledališta. Sugestija je uspela i ove subote bilo je čak četiri gola od ukupno 9 šuteva.\nDruga disciplina je trka nazvana „Balans štafeta“ u kojoj svi članovi ekipa moraju jedan po jedan da isplivaju određenu dužinu tamo i nazad dok u jednoj ruci drže čunj na kom se nalazi lopta. Plivanje jednom rukom slobodnim stilom dok se drugom rukom balansira trudeći se da lopta ne padne sa čunja zahteva spretnost ali je takođe i veoma zanimljivo za gledaoce.\nTreća disciplina je takmičenje u brzini jedenja Delfin palačinki, nazvana „Super Jedadžije“. Naime, sve tri ekipe se takmiče u isto vreme, ko će za 2 minuta pojesti više palačinki ili ko u tih 2 minuta pre pojede sve palačinke. U početku se to čini lako za takmičare, međutim, već je druga subota takmičenja prošla a nijedna ekipa nije uspela da pojede svih 20 palačinki.\nSledeće Super leto je 21. avgusta i sudeći po vremenskoj prognozi biće odličan dan za poslednje Super Leto ove godine. Čekaju vas uvek raspoloženi Dj Dimić i voditelj Žika Savin uz svu ekipu koja pomaže u relaziciji ovog projekta na bazenu Dudova šuma.\nPrijavite se i zaigrajte za lepe nagrade od kojih je za treće mesto obezbeđen ručak ili večera za ekipu u restoranu brze hrane Green Food, zatim za drugo mesto mesec dana besplatnog treniranja u teretani Every Body, dok je prva nagrada sezonska karta za bazene Dudova šuma i Prozivka.


Tribina o kulturi u doba pandemije\nTanjug 15. decembra 2020. 22:37\nBEOGRAD – Poslednja, peta tribina onlajn konferencije „The Economist – Svet u 2021“ pod nazivom “Ako nema kulture, zbog čega se onda borimo” održana je danas u prostorijama Narodne skupštine Srbije, a emitovano je uživo preko YouTube kanala, u organizaciji Color Media Communications.\nPomoćnik ministarke kulture i informisanja Radovan Jokić je pomenuo razna istraživanja i studije koje su sprovedene među ustanovama kulture i institucijama Srbije, a u kojima je navedeno koliko je manifestacija i programa otkazano zbog pandemije.\nModerator panela Marina Kosanović započela je izlaganje rečima: „imamo kulturu koju svi volimo i pandemiju koju svi mrzimo“, a prvi je o o dolasku kulture u srce pandemije govorio Aleksandar Stankov, direktor Opere Srpskog narodnog pozorišta u Novom Sadu.\n„Tokom februara ove godine dobili smo od kolega iz inostranstva informacije da je virus već krenuo u svetu, znali smo da se dešava nešto, i čim su oni počeli da otkazuju svoje događaje, znali smo da stvar postaje ozbiljna“, prisetio se Stankov dodajući da su bili prinuđeni da prvi put otkažu predstavu 11. marta i navodeći da je to bio šok, a da se onda sve širilo kao šumski požar.\nSNP je, dodao je, imao ubrzo kulturnu akciju, snimili su video za čuvenu pesmu “Bella Ciao”, što je vezano za turneju ansambla u Kini, gde su im tu pesmu tražili na bis.\nOnda su imali koprodukcije pozorišta iz Turske, Italije, povezivali su se inostranim pozorištima, a najvažnije od svega je da su članovi Opere išli na vrata sugrađanima.\n“Pevali smo u komšiluku pod balkonom, nosili smo im teatar pod prozor, u isto vreme na nekoliko lokacija u gradu, što je bila prava gerilska akcija, da im na taj način malo ulepšamo vreme u izolaciji i karantinu”, ističe prvi čovek Opere u SNP.\nTema se dalje sama nametnula, a to je seoba žive umetnosti u neminovni digitalni prostor.\nDirektor Opere priprema projekat onlajn “Novogodišnje priče” za emitovanje od 26. do 30. decembra, ali kako naglašava, neće pustiti snimke predstava, već će se opere održavati uživo, bez publike, samo će ih snimati kamere i tako će se direktno emitovati, što je bolji izbor nego samo da su pustili gotov materijal.\n“Naravno, nikakav ekran ni monitor ne mogu zameniti scenu, to neka bude svima jasno“, kazao je direktor Opere.\nU međuvremenu, SNP osvaja i mlađu publiku, koja koristi društvene mreže i modernu tehnologiju, i tako su osmislili uspešan projekat “Rock opera” koji komunicira sa svima na više nivoa, a uključeni su i pop hitovi.\nBojana Borić Brešković, direktorka Narodnog muzeja u Beogradu, govorila je o aktivnostima te ustanove od ponovnog otvaranja 2018, o saradnji s Kombank Dvoranom, o 220.000 posetilaca za dve godine, o saradnji sa 60 odeljenja u školama na nivou likovne kulture i srpskog jezika.\nPetar Mraković, direktor Gradskog muzeja u Somboru govorio je proširenju u novim ljudima na budućim projektima, a u debatu su se uključili i glumci Vjera Mujović i Svetislav Bule Goncić.\nInače, naziv tribine podsećanje je na čuvenu izjavu britanskog premijera Vinstona Čerčila u vreme Drugog svetskog rata: „Ako nema kulture, zbog čega se onda borimo“, a koja je ostavila dubok trag u istoriji, ali i kulturnoj politici kasnije.\nRazgovaraju Jovica i Perica:\n- Perice, čini mi se da si ti peško!\n- Nisam ja nego moj dečko!


Sa bh. ličnom kartom na pola Balkana @ Cafe.ba\nSARAJEVO, BANJALUKA - Građanima BiH najkasnije do početka naredne godine za ulazak na samoproglašeno Kosovo najvjerovatnije će biti dovoljna samo biometrijska lična karta.\n"Građanin, odnosno građanka jedne strane može, u skladu s ovim sporazumom, ući na teritoriju druge strane pod uslovom da ima važeću biometrijsku ličnu kartu s rokom važenja od najmanje tri mjeseca", navedeno je u sporazumu koji je pripremilo Ministarstvo inostranih poslova BiH.\n"Strane su saglasne da elektronskim putem stave na raspolaganje podatke o biometrijskim ličnim dokumentima koji su proglašeni nevažećim", ističe se u sporazumu, te se dodaje da se period boravka odnosi do tri mjeseca.\n"Sada na administrativnim prelazima za ulazak bilo koji dokument BiH ne važi. Ne možete ući, već prethodno morate tražiti vizu. S tim su najviše pogođeni građani Srpske koji bi voljeli da odu na Kosovo i Metohiju, ali ne mogu da odu bez te procedure", rekao je Arlov za "Nezavisne".\n"Hoće puno olakšati. Ne znam da li to obuhvata priznanje. To je sad pitanje politike i u to ne ulazim", rekao je Arlov.


Pokrajina pomaže da sva mesta dobiju čistu pijaću vodu - AgroSmart\nPokrajinski sekretarijat za poljoprivredu, vodoprivredu i šumarstvo, raspisao je II Konkurs o dodeli sredstava za sufinansiranje izgradnje, sanacije i rekonstrukcije vodnih objekata u javnoj svojini na teritoriji AP Vojvodine u 2019. godini.\nPredmet konkursa jeste sufinansiranje izgradnje, sanacije i rekonstrukcije vodnih objekata u javnoj svojini radi unapređivanja životnih uslova u gradskim, prigradskim i seoskim naseljima na celokupnoj teritoriji Autonomne pokrajine Vojvodine.\nCilj je obezbeđivanje sanitarno čiste pijaće vode za potrebe domaćinstava i industrijskih zona. Obezbeđivanjem osnovnih, neophodnih uslova za život, sprečavaju se migracija stanovništva iz prigradskih i ruralnih naselja.\nBespovratna sredstva za izgradnju, sanaciju ili rekonstrukciju vodnih objekata u javnoj svojini po ovom konkursu utvrđuju se u iznosu do 80% od ukupno prihvatljivih troškova.


Postavio Yucom - 15/03/2019 Nova izdanja\nPublikacija „Istanbulska konvencija u Srbiji – praksa i izazovi rodne ravnopravnosti“ nastala je u okviru projekta „Sprovođenje Konvencije Saveta Evrope o sprečavanju i borbi protiv nasilja nad ženama i nasilja u porodici (Istanbulska konvencija), kroz analizu Krivičnog zakona i Zakona o sprečavanju nasilja u porodici“ koji je realizovao Komitet pravnika za ljudska prava – YUCOM uz podršku Ambasade Kanade u Republici Srbiji.\nKonvencija Saveta Evrope o sprečavanju i borbi protiv nasilja nad ženama i nasilja u porodici (Istanbulska konvencija) potpisana je u Istanbulu 11. maja 2011. godine. Premda ne predstavlja prvi međunarodni sporazum koji se bavi pitanjem rodno zasnovanog nasilja i diskriminacijom žena, ovo je prvi sveobuhvatan evropski pravno obavezujući sporazum koji definiše pojmove kao što su: nasilje nad ženama, nasilje u porodici, rod, rodno zasnovano nasilje nad ženama i uspostavlja obavezu država potpisnica da se sistematski obračunaju sa rodno zasnovanim nasiljem.\nU oktobru 2013. godine, Srbija je donela Zakon o potvrđivanju Konvencije Saveta Evrope o sprečavanju i borbi protiv nasilja nad ženama i nasilja u porodici. Budući da je Istanbulska konvencija međunarodni sporazum koji postavlja jasne i obavezne smernice državama potpisnicama da pravno urede zaštitu žena od rodno zasnovanog nasilja i diskriminacije i propisuje sveoubuhvatnost politika koje država mora voditi u ovom cilju, publikacija se osvrće na najznačajnije mere koje je od potpisivanja Konvencije Srbija preduzela u cilju ispunjenja obaveza prihvaćenih Konvencijom.\nPravo na besplatnu pravnu pomoć žrtava rodno zasnovanog nasilja u Srbiji u toku 2020. godine


Novinari moraju biti u mogućnosti da obavljaju svoj posao potpuno bezbjedno u Bosni i Hercegovini. Napadi na medije, kao u najnovijem slučaju novinara Vladimira Kovačevića, predstavljaju kršenja novinarskih prava, jer je njihova bezbjednost preduslov za slobodu govora i slobodu medija.\nU okviru priprema Mišljenja Evropske komisije o zahtjevu BiH za članstvo u EU, Evropska unija, između ostalog, razmatra kako se institucije u Bosni i Hercegovini odnose prema govoru mržnje, napadu, prijetnjama i pozivanjima na nasilje, na i izvan interneta.\nSloboda izražavanja, sloboda medija i bezbjednost novinara predstavljaju važne prioritete za Evropsku uniju i, kao dio kopenhaških političkih kriterija, su ključni aspekti procesa EU integracija zemalja Zapadnog Balkana, uključujući Bosnu i Hercegovinu. Pomno pratimo ova pitanja pri ocjenjivanju spremnosti BiH da se približi Evropskoj uniji. Očekujemo punu podršku svih vlasti u BiH u ostvarivanju ovih političkih prioriteta.


Zamurovićeva Srbija : Nadlanu.com\nObjavljeno 22. sep 2008. / 12:07:36\nDragoljub Zamurović, veliki maestro fotografije, predstavio je svoj najnoviji serijal fotografija izložbom i fotomonografijom naslovljenom "Srbija- dunavski sliv".\nNa Savskom šetalištu na Kalemegdanu u petak, 19. septembra 2008. godine desilo se da je kao što je za dobru fotografiju potrebno dobro svetlo, tako i za dobro otvaranje bilo potrebno sačekati ono pravo osvetljenje za izložbu. I bi svetlost, i otvorismo izložbu, i predstavismo Srbiju Evropi i svetu na najlepši i najbolji način. Bravo!\nNa ovoj izložbi, na odlično izabranom mestu za ovu postavku, autor je izdvojio iz bogatog opusa, koji možemo naći u fotomonografiji, 45 fotografija snimljenih, uglavnom, iz balona: Dunav- njegove pritoke i slivove, prirodne i veštačke kanale i jezera, ribnjake i šume, staništa retkih biljnih i životinjskih vrsta i ljude koji vole i žive u prirodi, od prirode i sa prirodom...\nSlobodan Milosavljević, ministar poljoprivrede je u svojoj uvodnoj reči na otvaranju izložbe govorio koliko je značajno za predstavljanje jedne zemlje, njene kulture, istorije, tradicije, geobogatstava i ekonomskih resursa, povezati umetnost i ljubav za prirodu i prirodne lepote, i u fotografiji vrhunskog umetničkog dometa strpljivo beležeći pejzaže i krajolike ispričati jednu nadahnutu i interesantnu priču iz sasvim novog ugla, priču u slikama i za stručnu ali i za širu publiku koja želi da uživa u lepotama. To je uspeo Dragoljub Zamurović, i zato je jedan od najznačajnijih srpskih umetnika 21. veka.\nSrbija je i Dunav, a Dunav su i njegove pritoke. Reči su Raše Popova, koji je napisao uvodne tekstove u monografiji. Dunav prolazi kroz Srbiju hiljadu godina, a Dragoljub Zamurović, kao veliki umetnik, uspeo je da nam pokaže jedno novo lice Srbije. On nikad ne slika čist pejzaž, već uvek i živa bića u pejzažu, i tako daje ljudsku dimenziju veličani prirodnih pojava i lepoti prirode.\nVolim Dunav, pored njega sam i odrastao. On je naše prirodno blago i prirodna veza sa Evropom, on nas čini sastavnim i neraskidivim delom Evrope. Moja želja je da ljudima pokažem sve lepote Dunava, ali i da ih podsetim da Dunav moramo čuvati od nemarnosti, nebrige, i što je najgore od zagađenja. Dragolju Zamurović se zahvalio svima koji su mu pomogli da do ove izložbe i fotomonografije dođe.\nZa sam kraj nam je ispričao šta mu se učinilo da bi mogao biti odgovor na često novinarsko pitanje: Šta je najlepše na Dunavu? Njegova priča govori o Dunavu koji daje sve, od najosnovnijih životnih stvari, do one nadgradnje u vidu uživanja u prirodnoj lepoti, ali govori i o Dunavu koji može nekad i da uzme sve, pa i život, ali i tada je na neki svoj način lep, autor fotografija- slika o Dunavu je doživeo i preživeo i takav Dunav, na njegovu i našu veliku sreću, i uvek mu se vraća sa istim strahopoštovanjem i ljubavlju.\nOva po mnogo čemu jedinstvena izložba će biti otvorena do 15. oktobra, a možete je pogledati kad god poželite, od jutra do sutra, jer je i noću odlično osvetljena. Autor planira da nakon Beograda izložbu predstavi i u drugim (pre svega podunavskim) gradovima širom Evrope.\nŠta da vam kažem, sem, prošetajte Savskim šetalištem na Kalemegdanu i uživajte u Dunavskom slivu Srbije. Ako slučajno ili namerno, prepoznate sebe na nekoj od fotografija znajte da ste deo istorije u koju ulaze posvećenici- zaljubljenici u ovu reku i sve što uz nju ide.


Unapređivanje kompetencija zaposlenih za rad sa pripravnikom - Obrazovno kreativni centar\nO mentorstvu - Osnovni pojmovi i koristi od mentorstva, kompetencije i uloga mentora, mentorski ciklus, razmena iskustava u radu sa pripravnikom;\nRad sa pripravnikom - Izrada plana rada, način organizacije sastanaka sa pripravnikom, izrada dokumentacije za rad sa pripravnikom;\nRad na dokumentaciji - uvođenje pripravnika u posao - Definisanje dokumentacije potrebne za globalno, operativno i dnevno planiranje, planiranje prema ishodima, dokumentacija nastavnika i odeljenjskog starešine, komunikacija sa učenicima, roditeljima i kolegama;\nKomunikacija - Verbalna i neverbalna komunikacija u radu sa pripravnikom, komunikacija pre, pri i nakon posmatranja, uspešne tehnike pružanje povratne informacije.\nPedagog u OŠ "Branko Radičević" u Boru, moderator internet seminara Obrazovno kreativnog centra, Bor.\nOdluka: Unapređivanje zaposlenih za rad sa pripravnikom


Somalija: Operativac CIA-e ubijen u akciji – Zavera\nOficir CIA-e ubijen je prošlog vikenda u Somaliji, izvestio je bivši službenik administracije upućen u operativne detalje. Oficir je ranjen tokom operacije u zemlji i kasnije je preminuo. Identitet operativca nije objavljen, ali izvor je rekao da se radi o bivšem pripadniku Mornaričkih foka.\nVest je došla uoči priprema Trampove administracije za povlačenje više od 600 vojnika iz Somalije. Američke specijalne jedinice su pridružene somalijskoj nacionalnoj armiji, pomažući u borbi protiv militantne grupe Al-Šabab. Pored instrukcija za vazdušne udare i kopnene napade, glavni zadatak američkog tima je obuka i formiranje lakih pešadijskih snaga u Somaliji. CIA je odbila da komentariše događaj, a New York Times je prvi izvestio o smrti operativca.\nPo tradiciji, pogibija oficira biće ispraćena dodavanjem zvezde na spomen-zid atrijuma u sedištu CIA-e. Ovim gestom se odaje počast oficirima koji su izgubili život pri vršenju dužnosti. CIA je u septembru tvitovala da na zidu stoji 135 zvezda. Iako američki vojni savetnici u Somaliji obično prepuštaju vođstvo lokalnim snagama, bilo je slučajeva kada su se američke jedinice našle u borbenim situacijama.\nU septembru je američki vojnik povređen kada je Al-Šabab napao američke i somalijske snage. Prethodno je američka vojska izvela vazdušni napad na borce Al-Šababa u okolini Dar es Salama, podržavajući savezničke trupe. Poslednji izveštaj generalnog inspektora Pentagona opisao je sukob u Somaliji kao „ćorsokak“. Somalijske provladine snage uz podršku SAD-a nastavljaju borbu protiv Al-Šababa, dok pobunjenička grupa uporno gađa domaće i međunarodne snage na jugu zemlje.\nPrema procenama Afričke komande i Vojne obaveštajne agencije, Al-Šabab ima između 5.000 i 10.000 boraca. Iako američki vojni savetnici u Somaliji borave od 2013. godine, operativne radnje dobile su značajniju podršku tek od Trampove administracije, naročito u delokrugu Danab komandosa 2017. godine, kao i proširenih udara dronovima.\n(CNN-ZTP, foto: Saudi24News)\nTagovi:SAD, CIA, Somalija, operativac, oficir, foke


Rukometaši banjalučkog Borca poraženi su u Bukureštu od ekipe ČSM Bukurešt rezultatom 25:19.\nDomaćin je odlično otvorio utakmicu u dvorani "Dinamo" i nakon prvog polovremena stekao prednost od devet golova.\nIpak, u drugom poluvremenu, rukometaši Borca pokazali su pravo lice i uz mnogo bolju igru došli do rezultata koji im daje za pravo da imaju čemu da se nadaju u revanš utakmici koja se igra u dvorani "Borik" za sedam dana.\nNajbolji akter prvog dvoboja između ČSM Bukurešta i Borca bio je Sampajo Santoš koji je postigao osam golova, dok su se na drugoj strani Srđan Mijatović i Milan Dakić po četiri puta upisali u listu strelca. Golman banjalučke ekipa Bojan Ljubišić upisao je 12 odbrana.\nTrener "Borca" Mirko Mikić, kaže da je, uprkos porazu, zadovoljan izdanjem svoje ekipe i da je igra iz drugog poluvremena recept za revanš utakmicu.\n"Ovo što su moji momci odigrali u drugom poluvremenu je za svaku pohvalu. Stvarno sam ponosan kako su izišli iz svačionice u drugom dijelu i ovaj rezultat nam daje za pravo da se nadamo. Niko nam to ne može oduzeti jer ako smo pobijedili tri razlike u drugom dijelu ovdje, onda moramo to moći i u "Boriku". Ništa definitivno nije gotovo, mi se sigurno nećemo predati", rekao je Mikić.\nSa riječima svog trenera slaže se i Srđan Mijatović koji poručuje da će sa saigračima ostaviti srce na terenu u pokušaju da se domognu polufinala Čelendž kupa.\n"Pokazali smo da možemo da igramo protiv velikih ekipa, a ekipa ČSM-a je sigurno jedna takva. Spremali smo se dobro za ovu utakmicu, ali su nas iznenadili u nekim segmentima. Međutim, mislim da smo ostvarili dobar rezultat", istakao je Mijatović.\nNakon što su stekli šest golova prednosti pred dolazak u Banjaluku, u taboru ČSM-a kažu da su zadovoljni ostvarenim rezultatom, ali da je njihov rival pokazao kvalitet. Goce Georgievski kaže da su dopustili sebi pad u igri u drugom poluvremenu i da je ekipa Borca znalački iskoristila svaku grešku koju su napravili.\n"Odigrali smo dobro prvo poluvrijeme. Odbrana je bila na visokom nivou, naš golman je odlično brani, a i napad nam je funkcionisao kako treba. Ipak, u drugom poluvremenu došlo je do pada u igri. Golman Borca je brani bolje, a oni su imali više želje od nas. Na kraju se završilo sa šest golova prednosti i mislim da možemo da budemo zadovoljni", rekao je Georgievski.


NAGRADA ZA POSLUŠNOST Ko je novi Vučićev ministar pravde? | Politika | Direktno\n01. 08. 2020. 11:49 13\nNAGRADA ZA POSLUŠNOST Ko je novi Vučićev ministar pravde?\nU vrhu vlasti, a i prorežimskim medijima ovih dana je sve jasnije da će novi ministar pravde biti čovek koji je bio sudija u vreme režima Slobodana Miloševića, koji je sudio liderima NATO-a, a zastupao je i Cecu, Legiju, Šljivančanina, Radovana Karadžića - Goran Petronijević.\nKonkretna imena Vučić i dalje naravno nije obelodanio, ali mediji koji su pod njegovom kontrolom uveliko spekulišu da na umu za svako ministarstvo ima po najmanje dvoje ljudi, a da će za ministra pravde postaviti baš Petronijevića. Bila bi to nagrada za vernost i poslušnost predsedniku...\nGoran Petronijević je poznato ime u srpskom pravosuđu. U vreme vladavine Slobodana Miloševića bio je sudija Okružnog suda, a bio je i član sudskog veća koje je sudilo liderima NATO-a za bombardovanje SR Jugoslavije.\nKlijenti koje je branio u svojoj karijeri imaju zaniimljive dosijee, tako je Petronijević pred Haškim tribunalom zastupao nekadašnjeg visokog oficira JNA Veselina Šljivančanina. Zastupao je i političkog lidera bosanskih Srba u vreme rata u bivšoj Jugoslaviji Radovana Karadžića, a klijenti su mu bile i mnoge poznate javne ličnosti poput folk pevačice Svetlane-Cece Ražnatović.\nBivši šef Državne bezbednosti Rade Marković, za čiju se biografiju vezuju razne kontovezne stvari i pripadnik ozloglašenog, kriminalnog "Zemunskog klana" Saša Pejaković-Pele, jedan od osuđenih u procesu za ubistvo predsednika Vlade Srbije Zorana Đinđića 2003. godine, takođe su bili Petronijevićevi klijenti.\nU nekoliko parničnih postupaka, doduše imovinsko-pravnih ne krivičnih, Petronijević je zastupao je i Milorada Ulemeka Legiju, nekadašnjeg komandanta ozloglašene Jedinice za specijalne operacije, čiji su pripadnici izvršili ubistvo Đinđića.\nPažnju javnosti privuklo je i kada je Petronjević je pretučen u maju ove godine, kada ga je zajedno sa Novicom Pekovićem, sudijom u penziji, u Njegoševoj ulici na Vračaru napala grupa ljudi dok su sedeli u jednom ugostiteljskom objektu.\nAleksandar Vučić Ministar Ministarstvo pravde Goran Petronijević\n"Vučić od političke scene napravio mrtvo more"


TRAMP OSUDIO NAPADE U SIRIJI: Ukazuje na odgovornost Rusije i Irana | Ekspres.net\nTRAMP OSUDIO NAPADE U SIRIJI: Ukazuje na odgovornost Rusije i Irana\nAmerički predsednik Donald Tramp osudio je danas “besmisleni napad hemijskim oružjem” u Siriji i upozorio da će biti plaćena velika cena, ukazajući na “odgovonost” Rusije i Irana koje podržavaju sirijskog predsednika kojeg je nazvao “životinjom”.\n“Mnogi ljudi su stradali, medju kojima žene i deca, i to u besmislenom hemijskom napadu u Siriji”, naveo je Tramp na Tviteru posle napada u Dumi kod Damaska za koji se sumnja da bi mogao da bude izveden otrovnim gasom.\nI turske vlasti su danas osudile napade u Dumi, navodeći da i one sumnjaju da je napad bio hemijskim oružjem.\nSirijske vlasti saopštile su ranije danas da su postigle dogovor o evakuisanju pobunjeničkih boraca grupe Džaiš al Islam iz Dume, poslednjeg uporišta pobunjenika kod Damaska.\nTags napad hemijskim oružjemrat u sirijirusijaSADsirijasvettrampvesti\nNEMAČKI STRUČNJAK TVRDI: Tramp će napasti, ali cilja i Iran Tramp još nije doneo odluku o vojnoj akciji u Siriji BELA KUĆA NEGIRA MAKRONOVE NAVODE: Tramp želi da se vojska vrati kući što pre ZAMENIK MINISTRA INOSTRANIH POSLOVA IRANA: “Strah od rata se širi među susednim državama”


Trudnoća po nedeljama Archives - Page 3 of 6 - RoditeljSrbija.com\nNaslovna » Trudnoća » Trudnoća po nedeljama (strana 3)\nComments Off on 17. nedelja trudnoće\n17. nedelja trudnoće Ove nedelje Vaša beba počinje pomalo da se goji. Masnoća koja je dobijena, takođe se zove masno tkivo, a pomaže u proizvodnji i zadržavanju telesne toplote. Masno tkivo je važno za metabolizam, budući da je veliki izvor energije. Ovo je vreme velikog rasta – Vaš fetus je dugačak oko 17 cm i teži blizu 140 grama. Vaše ... Nastavak »\nComments Off on 18. nedelja trudnoće\n18. nedelja trudnoće Ove nedelje Vaše dete razvija jednu od karakteristika koja će ga učiniti jedinstvenim: otisci prstiju. Jastučići masnoće se skupljaju na vrhovima prstiju i nožnim prstima koji će prerasti u prepoznatljive izbrazdane linije. 18. nedelja trudnoće Debelo crevo je pričvršćeno za zadnju stranu abdominalnog zida i formira se mnogo žlezda za varenje. Ovaj razvoj crevnog sistema ima svoj ... Nastavak »\nComments Off on 23. nedelja trudnoće\n23. nedelja trudnoće je doba kada vaša beba počinje da vas čuje. Sada kada su kosti u njenim ušima očvsrnule, beba može da Vas čuje i razlikuje Vaš glas u odnosu na sve druge zvuke. Svakodnevno joj čitajte, pričajte ili pevajte. Ako se osećate smešno čitajući svojoj bebi u Vašem stomaku, zapamtite da što više beba sluša Vaš glas, bićete ... Nastavak »


Procena standarda počinje na leto\nKosovo je na pravom putu, ali ipak mora da uloži velike napore na polju sprovođenja standarda jer nijedan nije ispunjen\nNJUJORK - Većina ambasadora zemalja članica Saveta bezbednosti podržala je stav generalnog sekretara UN-a Kofi Anana da nijedan od osam standarda za Kosovo i Metohiju nije u potpunosti ispunjen, ali su takođe podržali Ananov predlog da se ovog leta izvrši sveobuhvatna procena koliko su oni stvarno ispunjeni.\nIzaslanik Kai Eide\nŠef Unmika na Kosmetu Soren Jesen-Petersen izjavio je da će generalni sekretar UN Kofi Anan sledeće nedelje imenovati specijalnog izaslanika za reviziju sprovođenja standarda na Kosovu, koji bi već u junu mogao da počne da radi. Posle sednice SB UN posvećenoj Kosmetu, Petersen je agenciji KosovaLive nagovestio da bi Anan tu odluku mogao da donese već u utorak ili sredu. Kao kandidat za tu funkciju najčešće se pominje norveški diplomata Kai Eide.\nRada Trajković očekuje da će međunarodna zajednica slanjem Eidea dobiti stvarnu sliku u kojoj živi srpska zajednica na Kosovu i Metohiji.\nPetersen podvalio, pa doživeo debakl\nČlan Srpskog nacionalnog veća (SNV) Rada Trajković izjavila je da je opšta ocena da Soren Petersen nije uspeo da uveri članove SB UN da se situacija na Kosovu i Metohiji toliko poboljšala da bi njegov izveštaj dobio podršku najvećeg tela UN. "Petersenov izveštaj nije podržao čak ni predstavnik Danske, čime je jasno data ocena uspešnosti njegove misije", istakla je Trajkovićeva, dodavši da je izveštaj u toj meri "friziran" da ne odgovara ni delićem stvarnoj situaciji u kojoj žive Srbi. Međutim, "ne treba se zavaravati, jer Velika Britanija i dalje, očigledno je, stoji iza ideje o nezavisnom Kosovu, ali to je sada posao naše diplomatije", navela je ona.\nMarko Jakšić, predstavnik Zajednice srpskih opština, kaže da je sa "neskrivenim zadovoljstvom ispratio pokušaj podvale administratora Kosova da zaobilaženjem istine o nepostojanju slobode kretanja, povratka i bezbednosti uz enormno prisustvo kriminala opravda ulogu Misije i njene napore da ispuni želju Albanaca o stvaranju nezavisnog Kosova". "Upravo zbog toga bilo bi dobro da Petersen, koliko odmah, napusti Kosovo", kaže Jakšić.\nAmerički predstavnik Stjuart Holidej pozdravio je Ananovu odluku o pokretanju sveobuhvatne procene napretka Kosmeta u sprovođenju standarda ovog leta. On je dodao da je Kosovo na pravom putu, ali da ipak mora da uloži velike napore na polju sprovođenja standarda uoči te procene. "Pozitivan ishod procene ne bi trebalo smatrati neminovnim, niti bi trebalo pretpostaviti da će pokretanje procesa određivanja budućeg statusa automatski uslediti. I jedno i drugo će zavisiti od ishoda procene", dodao je Holidej, ističući da je neophodno postići napredak u ispunjavanju svih standarda, a da bi poseban naglasak trebalo staviti na standarde koji se odnose na multietnički karakter Kosova.\nHolidej je pozdravio nagoveštaje konstruktivnog učešća Beograda u procesu i pozvao Vladu u Beogradu da aktivno podstiče kosovske Srbe na puno učešće u svim kosovskim političkim institucijama i radnim grupama, jer je to najefektivniji način za kosovske Srbe da unaprede svoje interese na Kosovu i Metohiji. Američki predstavnik je dodao i da bi u trenutku kada se Ujedinjene nacije spremaju za procenu standarda na Kosovu, bilo podesno da UN takođe razmotre svoju misiju na Kosovu, kako bi se utvrdilo da li su njena veličina i organizacija odgovarajući za suočavanje sa trenutnim izazovima.\nBritanski ambasador Emjur Džons Peri konstatovao je da se vidljiv napredak u sprovođenju standarda mora nastaviti uoči, tokom i posle procene. On smatra da decentralizacija, iako nije jedan od standarda, predstavlja ključnu meru napretka. "Decentralizacija podrazumeva i zadovoljavanje potreba manjina, i razočaravajuće je što je u tom pogledu ostvaren mali napredak", rekao je Peri. On je takođe ukazao da je u razgovorima o konačnom statusu nezavisnost jedna od opcija, ali da, bez obzira kakav će na kraju status biti, do njega se mora doći pregovorima, mora da bude pravedan za sve i da se njime unapredi regionalna stabilnost.\nPredsednik Ruske Federacije Andrej Denisov naglasio je da nijedan od osam standarda nije potpuno ostvaren, a posebno je izrazio ogorčenje malim brojem povrataka izbeglica. Denisov je izrazio uverenje da proces implementacije standarda ne bi trebalo analizirati na osnovu novih trendova, nego na bazi konkretnih rezultata.


Beta 23. januara 2021. 08:15\nNovi predsednik SAD, Džozef Bajden, naredio je policijskim i obaveštajnim službama da procene opasnost od domaćeg nasilnog ekstremizma u Sjedinjenim Državama, posle upada mase pobunjenika lojalnih doskorašnjem predsedniku Donaldu Trampu u Kapitol SAD 6. januara.\nTo je u petak otkrila sekretar Bele kuće za štampu Džen Psaki, kao direktno zvanično priznanje opasnosti po državnu bezbednost od američkih ekstremista podstaknutih radikalnom ideologijom na nasilna zlodela. Uključenost u tu analizu direktora odeljenja državne obaveštajne službe, osnovanog posle napada 11. septembra 2001. radi sprečavanja međunarodnog terorizma, ukazuje da američke vlasti tragaju za načinom za suzbijanje nasilja domaćih ekstremista.\nProcena opasnosti koju koordiniraju državna obaveštajna služba, FBI i Odeljenje za državnu bezbednost, biće osnova za razvoj politike za rešavanje tog problema, rekla je Bela kuća. Pored toga, Vlada će raditi na koordinisanom pristupu društvenim medijima i radikalizaciji, rekla je ona.\n„Napad na Kapitol 6. januara i tragične smrti i razaranje podvukli su ono što svi znamo: jačanje domaćeg nasilnog ekstremizma ozbiljna je i rastuća pretnja po državnu bezbednosti“, rekla je Psaki i dodala da će se Vlada suprotstaviti tom problemu sredstvima, politički, ali uz „poštovanje Ustavom zaštićene slobode govora i političke aktivnosti“.\nPobuna na Kapitolu, koja je prošle nedelje dovela do drugog postupka za smenjivanje Trampa, pokrenula je pitanja da li je aparat državne bezbednosti koji se godinama agresivno bori protiv stranih terorističkih grupa i njihovih sledbenika u Americi, adekvatno opremljen da u SAD odgovori na opasnost od domaćeg ekstremizma. To pitanje je ranije periodično postavljano posle raznih napada, uključujući masakr u sinagogi u Pitsburgu, kada se raspravljalo o tome da li je potreban poseban zakon za suzbijanje domaćeg terorizma.\nDirektor FBI-a Kris Raj je prošle jeseni rekao da je protekle godine najsmrtonosnije bilo nasilje antivladinih aktivista, poput anarhista i pripadnika samozvanih „milicija“.\nStanje policijskih snaga je pod lupom jer je nasilna gomila Trampovih pristalica 6. januara pregazila policiju i upala u Kapitol zbog čega je za sada optuženo više od 150 ljudi.\nVadeful: Jasno je da bi Srbija trebalo što pre da pristupi…\nZemljotres magnitude 6,9 na Novom Zelandu, izdato upozorenje…\nIzrael, Austrija i Danska formiraju fond za razvoj vakcina\nSejšeli: Od 25. marta i nevakcinisani će ulaziti bez…\nZašto je kisela voda skuplja od mleka?\nLakše im je da pomuzu kravu nego tamo nekog Miloša.


Reforma javnog sektora, novi Nadzorni odbori, smjene direktora, politička prepucavanja, početak predizborne kampanje pred Opće izbore naredne godine, sve su to momenti aktuelne političke situacije u Visokom. Posmatrajući sa strane analitički i pokušavajući biti neutralan, a pri tome misliti o općem dobru teško je ne primjetiti da se trenutno priča sa jednog javnog preduzeća, prebacila na drugo javno preduzeće, radi se o JKP “Gradska Groblja”, odnosno JKP “Visočica”. Aktuelna vlast ispipava puls javnosti i traži dokaze na osnovu kojih želih promijeniti aktuelne direktore sa višegodišnjim mandatima, interes krajnjih korisnika usluga javnih preduzeća u ovoj fazi šahovske igre osnivača i javnih preduzeća za sada je u drugom planu.\nPosljednji primjer je aktualizirana priča o vodosnabdijevanju koju smo započeli sa Gračanicom i proširili na Poriječane, Prijeko, Kula Banjer, Buke i Kralupe. U ovom trenutku izvorište “Vrutak” na Bucima je bojno polje na kojem se bije bitka za vodu, političke i direktorske pozicije, bar tako izgleda iz naše perspektive. Smiješna je bila situacija prije neki dan kada smo na osnovu jednog saopćenja za javnost iz JKP “Visočica” Visoko i naših saznanja pisali o tome kako je priča o “Vrutku” promašena ideja za vodosnabdijevanje kompletne općine Visoko. Još smiješnija i nespretnija situacija se desila u obliku novog saopćenja koje je ustvari bilo naslovljeno kao štamparska greška, a zapravo je bio demanti vlastitih navoda upućen nama od strane “Visočice” vjerovatno pod pritiskom osnivača. Na osnovu svega toga jasno je da se težište priče oko reforme javnog sektora u ovom trenutku prebacuje sa JKP “Gradska groblja” Visoko na JKP “Visočica” Visoko.\nNa osnovu ranijih analiza, razgovora, intervjua, prezentacija i ličnih saznanja od stručnjaka koji su pohodili Visoko i tražili rješenje kako bi svaki dom u Visokom imao vodu što je i osnovno ljudsko pravo, naša saznanja su bila da izvorište “Vrutak” nema te kapacitete. I mi smo tu informaciju i prenijeli javnosti kao takvu. Međutim, nakon našeg posljednjeg objavljenog teksta gdje isto to tvrdimo, javili su nam se sagovornici i stručnjaci koji tvrde da je izvorište “Vrutak” više nego dovoljno sa svojim kapacitetima da zadovolji potrebe svih naselja u Visokom koja imaju problem sa vodosnabdijevanje i uz to tvrde kako pored toga ima vode koja će biti i višak!?\nPa u čemu je onda problem!?\nOčito voda u Visokom služi kao političko oružje za ostvarivanje ličnih interesa i političkih poena. Zapravo, postoje samo dvije mogućnosti, ili laže jedna ili laže druga strana, a dok to ne utvrdimo Gračanica, Poriječani, Prijeko, Kula Banjer i svi ostali koji nemaju vode prinuđeni su sačekati ishod političkog obračuna. Bilo da se radi o političkom obračunu u Gračanici na relaciji SDA-SDP oko vode iz Vareša ili u slučaju “Vrutak” na relaciji Osnivač – Javno preduzeće, krajnje je neozbiljno i nepošteno da u ratovima malih lokalnih “bogova” stradaju stanovnici Visokog kojima je uskraćeno osnovno ljudsko pravo. Prema izvorima bliskim vladajućoj strukturi i SDA, aktuelni menagment “Visočica” Visoko svjesno i namjerno opstruira rad stručnjaka na terenu i tako sebi “produžava život”, iako su svjesni da će njihov konačni izvještaj i studija sa terena pokazati da je “Vrutak” neiscrpan izvor vode za cijelo Visoko. S tim da se uz prethodno dobijene garancije stručnjaka treba uraditi kompletna rekonstrukcija vodovodnih cijevi od kojih su neke još iz vremena Austro-Ugarske. Naravno tu se opet za priču vežu i “braća” Turci koji su navodno obećali pomoći u realizaciji kompletnog projekta. Također od jednog anonimnog izvora saznali smo da novi Nadzorni odbor JKP “Visočica” uveliko priprema teren za smjenu direktora Ermina Dlakića, što u suštini za Visoko i nije neka nova informacija, s obzirom da je Munib Alibegović godinama isto to radio, ali bezuspješno.\nU konačnici stanovnike Visokog, posebno one koji trenutno u 21. vijeku nemaju pitku vodu u svojim kućama uopšte ne bi trebalo da zanima ko je u pravu, a ko nije, niti bi trebali zauzimati stranu i politizirati cijeli slučaj, interes onih koji nemaju vodu bi trebao biti da je dobiju, interes onih koji imaju tu sreću da su u sistemu vodosnabdijevanja trebao bi biti da se ta usluga poboljša, eventualno pojeftini.\nSačekat ćemo zvanični izvještaj devet stručnjaka koji već duže vrijeme rade na ispitivanju izvorišta “Vrutak”, vrijeme nije saveznik aktuelnoj vlasti u dokazivanju svojih tvrdnji da ih opstruiraju kako iz preduzeća koje su osnovali tako i medij po imenu Visoko.co.ba, međutim ako uspiju i dokažu ispravnost svojih novih teorija o Vrutku kao neiscrpnom izvoru vode za cijelo Visoko, dobit će argument da svima začepe usta i mehanizam da Nadzorni odbor dovrši započeto. U suprotnom, ako nakon istraživanja i početka realizacije projekta suoče postojeće korisnike sa redukcijama vode i produže agoniju onih koji je nemaju, mogu se pozdraviti sa novim mandatom načelnice i većine u OV Visoko.


„Finansijski menadžment” - LinkEduTv\nU sredu, 8. decembra od 17:30h putem Live streama pratite predavanje prof. dr Zorana Grubišića u okviru kursa „Finansijski menadžment” i otkrijte u kakvom okruženju posluju kompanije i na koji način.\nLINKeduTV vam omogućava da zavirite u deo kursa i saznate čime se bavi finansijski menadžer i koji su ciljevi njegovog poslovanja, kao i koje sve oblasti mora da poznaje da bi bio uspešan. Prof. dr Zoran Grubišić uvodi vas u svet upravljanja finansijama počevši od osnovnih pojmova.\nTokom celog kursa iz Finansijskog menadžmenta dobićete alate za vođenje novčanih tokova preduzeća. Naučićete kako da pravilnom kontrolom finansija direktno utičete na profitabilnost poslovanja i utičete na visinu profita preduzeća.\nNapomena: Predavanje će biti dostupno u sredu, 8. decembra od 17:30, na naslovnoj strani.


RAŽNATOVIĆI VS KARDAŠIJANOVI: Rijaliti iz snova drma Evropu : Nadlanu.com\nRAŽNATOVIĆI VS KARDAŠIJANOVI: Rijaliti iz snova drma Evropu\nObjavljeno 11. feb 2016. / 18:59:22\nPorodica koja u Srbiji privlači najviše pažnje je porodica Ražnatović. Osim Cece koja je na javnoj sceni punih 30 godina, njena deca Veljko i Anastasija su i te kako interesantni širokim narodnim masama.\nMnogi misle da su pevačici deca ukrala slavu, pa u šali Cecu predstavljaju kao Veljkovu i Anastasijinu majku. Sve ono što imamo prilike da vidimo o njima na televiziji i društvenim mrežama, nije ništa, u odnosu na ono, što ćemo, možda moći da vidimo uskoro.\nJELISAVETA SEKA SABLIĆ RASTUŽILA PUBLIKU: Neću prihvatati…\nNaime, postoje naznake da su Ražnatovići zainteresovali magove rijaliti programama, pa ćemo možda pratiti njihov život iz minta u minut. Cecu na nastupe, Anastasiju u školu a Veljka na predavanja na fakultetu.